Investitori kupuju snove i nadaju se brzoj zaradi - Biznis.rs\nEkspanzija ulaganja u startap preduzeća za razvoj električnih letelica\n24.8.2021 13:52 Autor: Vladimir Jokanović 0\nInvestitori su ove godine uložili rekordne 4,3 milijarde dolara u pokretanje startap preduzeća za proizvodnju električnih avio taksija. Prema podacima konsultantske kuće McKinsey, u...\nInvestitori su ove godine uložili rekordne 4,3 milijarde dolara u pokretanje startap preduzeća za proizvodnju električnih avio taksija. Prema podacima konsultantske kuće McKinsey, u prvih nepunih osam meseci 2021. godine ova suma je dostignuta iz ulaganja rizičnog kapitala i kroz planirana spajanja sa kompanijama specijalne namene (Spacs).\nNovac je stigao na novonastalo tržište jer je finansiranje svih vrsta budućih rešenja vazdušne mobilnosti, uključujući bespilotne letelice, poraslo za 83 odsto u poslednjih pet godina, odnosno za više od 10,4 milijarde dolara, prenosi TodayUKNews, pozivajući se na FT.\nReč je o jednom od najpopularnijih tržišta, uprkos tome što većina novonastalih preduzeća još nema prototip letelice za prevoz putnika. Uzbuđenje oko novonastalog sektora poredi se sa entuzijazmom koji okružuje kompanije za proizvodnju električnih automobila.\nTehnološka konsultantska kuća IDTechEx ocenila je da delovi industrije avio taksija imaju izglednu budućnost, ali je upozorila da su milijarde dolara uložili ljudi koji „žele lak novac za pronalaženje sledećeg Tesle“. Prema rečima njenog predsednika Pitera Haropa (Peter Harrop) kompanije koje još nemaju proizvod „prodaju san“ i tako prikupljaju milijarde.\nPrema izveštaju Lufthansa Innovation Hub o investicijama u startap kompanije za razvoj mobilnosti i putovanja, njihov broj je porastao za pet odsto u 2021. godini u odnosu na 2020. godinu. Izveštaj je obuhvatio 2.800 preduzeća u više segmenata kopnenog transporta, vazduhoplovstva, ugostiteljstva, napredne tehnologije, pomoći pri putovanju, promociji i rezervacijama. Ukupna vrednost ulaganja u startap kompanije za razvoj transporta i mobilnosti je 44 milijarde dolara za sada u ovoj godini, prenosi PhocusWire.\nZa startap kompanije je važno da izađu na berzu, zbog transparentnosti, kao i zbog poverenja javnosti i investitora. Najveći izazov za industriju ostala je sertifikacija koju izdaju regulatori bezbednosti vazdušnog saobraćaja.\nAgencija za bezbednost vazduhoplovstva EU najavila je da se prvi komercijalni letovi avio taksija očekuju 2024. ili 2025. godine. Singapur bi trebalo da bude prva država u svetu koja će uvesti avio taksi, tokom 2023. godine.\nBivši izvršni direktor brazilskog proizvođača aviona Embraer, Paulo Silva postao je nedavno savetnik u američkoj kompaniji za razvoj električnih aviona AirFlow. Ista kompanija angažovala je i bivšeg predsenika Airbus Americas, Alana Mekartura (Allan McArtor).\nELEKTRIČNA ENERGIJA INOVACIJE INVESTICIJE STARTAP TRANSPORT TRŽIŠTE\nBITKOIN DOSTIGAO 19.400 DOLARA I NEMA NAMERU DA STANE Svi kupuju čuvenu…\nKAKO DO STUDIJA U INOSTRANSTVU? Ana Marija pomaže drugima da ostvare svoje snove\nPUT KA LAKŠOJ I BRŽOJ TRGOVINI SA SRBIJOM I JOŠ 19 ZEMALJA EK predlaže…


Vesti online / Vesti / Svet / Sve spremno za istragu protiv Gaida\n- Predao sam predsedniku Vrhovnog suda dokumenta koja se tiču preliminarne istrage koju je pokrenulo Državno tužilaštvo protiv građanina Huana Gaida - rekao je Sab.\nPrema njegovim rečima, istraga je povezana sa "aktima nasilja koji su se desili u zemlji od 22. januara".\nDržavni tužilac Venecuele je zatražio od Vrhovnog suda da Gaidu zabrani izlazak iz zemlje, da mu se blokiraju računi i zabrani raspolaganje imovinom.\nPredsednik parlamenta Venecuele Huan Gaido 23. januara se proglasio za privremenog šefa države tokom trajanja mandata privremene vlade u zemlji. Sjedinjene Američke Države i niz drugih zemalja priznale su Gaida i zahtevale od predsednika Venecuele Nikolasa Madura, kojeg ne smatraju legitimnim šefom države, da ne dozvoli nasilne akcije protiv opozicije. Maduro je Gaida nazvao marionetom Sjedinjenih Američkih Država.\nDržavni tužilac Venecuele


NESREĆNI ENGLEZ JE BAKSUZ NAD BAKSUZIMA! Prevalio 2.000 kilometara zbog "albiona", a kartu zaboravio kod kuće! - Informer\n21:28 Fudbal 2\nInformer | 24. 06. 2018.\nNavijač fudbalske reprezentacije Engleske prešao je 2.000 kilometara do Nižnjeg Novgoroda, kako bi gledao ljubimce protiv Paname (6:1), a kada je stigao shvatio je da je kartu zaboravio kod kuće\nNesrećni Daglas došao je u Nižnji Novgorod i tada shvatio da ipak neće moći da gleda "gordi albion".\nOčajni navijač je u Rusiju došao bez glavne stvari, karte koja mu je otvarala vrata stadiona u Nižnjem Novgorodu. Ostala je kod kuće, u Bristolu, lepo svakovana u ladici.\nTražio je pomoć od navijača u Rusiji, da mu daju kartu ukoliko imaju viška. Bilo je mnogo zlonamernih, ali i dobrih ljudi, koji su uspeli da mu pronađu ulaznicu. Pomogao mu je novinar koji je bio smešten u istom hotelu kao navijač.\nMeđutim, ipak je Daglas ostao u hotelu, jer nije mogao da uzme kartu i stigne na vreme na meč.\n— I ♥ Gloucestershire (@ILoveGlosUK) 24. јун 2018.\nFudbal Navijač Engleska Panama ulaznica\n13:35 Fudbal 0\n08:57 Zvezde 1\n(VIDEO) BREGA ODUŠEVIO "DELIJE": Nema veze za koga navijaš, UVEK MALO NAVIJAŠ ZA ZVEZDU!\nnije on nesrećan,....on je budala sa ostrva kome je magla pomutila rezon,...\nnije stigo jel je mrtav pijan


Beogradska trka Deda Mrazeva - Dan u Beogradu\nNaslovna » BG svaštara » Nova godina 2012 » Beogradska trka Deda Mrazeva\nAh Neša 2. decembar 2011. Nova godina 2012 Postavite komentar\nBeogradska trka Deda Mrazeva biće održana 25. decembra od 13.00 u ulici Kralja Milana, sa startom na Terazijama.\nUčestvovaće oko 3.000 takmičara iz cele Srbije, ali i nekoliko evropskih zemalja. Prvih hiljadu odraslih učesnika dobiće na poklon kostim Deda Mraza. Prateći zabavni program počeće na centralnoj bini od 10.00, kada će biti otvoreni i punktovi za prijavljivanje i preuzimanje kostima i kapica. Trka ima humanitarni karakter, a pokrovitelj je grad. (danubeogradu.rs)\nTagovibg svaštara nova godina 2012 sport zima\nPrethodni Massimo u Sava centru\nSledeći Eva Braun u Domu omladine Beograda


Koković izvršio prozivku, Voždovac krenuo sa 25 igrača, Damjanović najavio transfere - Sportske.net\nKoković izvršio prozivku, Voždovac krenuo sa 25 igrača, Damjanović najavio transfere\nRade Koković je danas izvršio prozivku fudbalera.\nAleksandar Jevtić završio karijeru, ali već krenuo u novi izazov!Voždovac ostao bez Mašovića, "zmaj" krenuo put Dalekog istoka!Superligaške promene, više fudbala sredomVečna tabela Superlige Srbije - dileme nema, ovo je najbolji tim u zemlji!Čeferin nema dilemu: "Srpski fudbal na dobrom putu"\nVoždovac je krenuo sa pripremama za nastavak sezone, a na prvom treningu je bilo 25 fudbalera.\nOvaj tim će prvi deo priprema odraditi na stadionu u Beogradu, a potom ih 19. januara očekuje putovanje u Antaliju gde će biti dve nedelje.\nDobrodošlicu ovom fudbaleru je poželeo prvo generalni direktor Miloš Marković, a potom su se igračima obratili i Jovan Damjanović, sportski direktor, kao i Rade Koković, šef stručnog štaba.\n"Mogu da kažem da pregovaramo sa dva igrača i da bi njihovim dovođenjem trebalo da kompletiramo igrački kadar koji će izneti drugi deo sezone. Možda bude još nekih odlazaka, ali o tome će javnost biti blagovremeno obaveštena. Za ponos je što mladi igrači i pored ponuda iz inostranstva žele da ostanu u klubu do kraja sezone, što pokazuje da Voždovac zaista pruža idealne uslove za napredak igrača, koji sada prate i rezultati", rekao je Damjanović.\nSa druge strane, Koković je jedva čekao da počne sa treninzima.\n"Nastavljamo gde smo stali, uz odmor koji nam je dobro došao nakon naporne polusezone u kojoj smo ostvarili sjajne rezultate, neke od najboljih u istoriji kluba. Želimo da nastavimo istim tempom, da gradimo naš prepoznatljivi stil igre. Jedva čekamo zimske pripreme u Turskoj gde ćemo imati sjajne uslove", rekao je Koković.


Šta bi pobeda Dejvida Kamerona značila za EU? - Biznis i Finansije\nHome\tVestiPolitika i društvo\tŠta bi pobeda Dejvida Kamerona značila za EU?\nby bifadmin 8. maja 2015.\nDok se prebrajaju poslednji glasovi već je jasno da je Konzervativna partija britanskog premijera Dejvida Kamerona osvojila najviše glasova na parlamentarnim izborima. Laburistička partija Eda Milibanda doživela je veliki poraz od nacionalista u Škotskoj, pokazuju preliminarni rezultati. Pojedini britanski mediji već najavljuju mogućnost da će Miliband podneti ostavku na mesto lidera partije zbog neočekivanog izbornog poraza. Da podsetimo, predizborna istraživanja su pokazivala da će Konzervativna partija imati za samo 1% više glasova od laburista.\nNo, prema prvim rezultatima prebrojavanja glasova, Konzervativna partija, koja je do sada imala 302 poslanika, sada će imati 316 predstavnika u donjem domu parlamenta, a laburisti će umesto 256 imati 239 poslanika. Liberalno-demokratskoj partiji će od 56 poslanika ostati 10, dok će škotski nacionalisti zauzeti 58 mesta u parlamentu, gde su do sada imali šest predstavnika, pokazuju preliminarni podaci. Dva mesta će verovatno dobiti antimigrantska i antievropska Nezavisna partija UK.\nBBC piše da ova Kameronova pobeda ne predstavlja samo prekretnicu u britanskoj politici već i u evropskoj. Njegovoj opoziciji u Britaniji će trebati dosta vremena da se pribere posle ovog poraza a što se tiče britanske spoljne politike, ona bi mogla ostati evroskeptična.\nNaime, Kameron je građanima obećao referendum o ostanku u EU, dok je Miliband bio protiv referenduma. Drugim rečima ova izborna pobeda bi mogla da podgreje pitanje da li će Britanija napustiti Evropsku uniju i da li će Škotska ponovo pokrenuti pitanje nezavisnosti. No, pošto nijedna partija nije osvojila dovoljnu većinu da bi formirala Vladu, treća partija bi mogla da ima odlučujuću ulogu. Ako bi se formirala koaliciona vlada u koju bi mogla da uđe treća po veličini Liberalno-demokratska stranka, koja se do sada protivila referendumu, pitanje je da li bi ova zemlja uopšte bila na putu da napusti EU.\nAli s obzirom na činjenicu da je Liberalno-demokratska stranka u poslednjih nekoliko dana dosta ublažila svoj stav po ovom pitanju, moguće je da bi i sa njom u koaliciji Kameron izgurao referendum. A izlazak Velike Britanije iz EU bi mogao da podstakne iste ovakve težnje i u drugim evropskim zemljama. Na primer u Francuskoj, gde jačaju desničarske partije i pokreti.


Izvor: Danas, 16.Okt.2019, 07:33\nBacanje letaka od strane muškaraca sa maskama nije samo još jedna provokacija na televiziju N1, već test i najava ozbiljnijih akcija čiji je jedini cilj uznemirenje novinara i zaposlenih u N1, te napadi na njihov integritet i bezbednost, ističe za Danas Jugoslav Ćosić, direktor ove kablovske televizije. Članak Ćosić: Najava ozbiljnijih akcija u cilju uznemirenja novinara N1 se pojavljuje prvo na Dnevni list Danas.\nDanas: Rusija poštuje pravo Turske da čuva svoju bezbednost\nU Požarevcu je pokrenuta akcija za prikupljanje novca za lečenje osmogodišnjeg Milije Milanovića iz Kličevca u Turskoj. Članak Pomoć za lečenje dečaka u Turskoj se pojavljuje prvo na Dnevni list Danas.\nEkipa Nezavisnog društva novinara Vojvodine (NDNV) snimila je video podrške kolegama sa Televizije N1 koji su izloženi pretnjama, postavila ga na društvene mreže i pozvala građane na solidarnost sa napadnutim kolegama novinarima. Članak NDNV snimio spot podrške za N1 (VIDEO) se pojavljuje prvo...


Neophodno raditi na sprečavanju zloupotrebe interneta\nBeta 7. septembra 2016. 11:20\nMinistar bezbednosti Bosne i Hercegovine (BiH) Dragan Mektić izjavio je danas u Sarajevu da internet omogućava kriminalcima i teroristima da lakše komuniciraju, zbog čega je neophodno raditi na principima odgovornog korišćenja globalne mreže i sprečavanju zloupotrebe.\nGovoreći na konferenciji Organizacije za evropsku bezbednost i saradnju (OEBS) o slobodi govora na internetu i merama za suzbijanje ekstremizma i radikalizacije, Mektić je rekao da internet ima „ogromnu dobrobit za čovečanstvo“, ali se često zloupotrebljava, globalno, pa i u BiH.\n„Moramo naći načine za sprečavanje zloupotrebe interneta u skladu sa vladavinom prava, i uz poštovanje svih medijskih sloboda“, izjavio je ministar bezbednosti BiH.\nOn je rekao da svi moraju raditi na slobodnom pristupu internetu i principima odgovornog korišćenja interneta.\n„Svi znamo u kojoj meri je internet unapredio mogućnost komunikacije, medjutim to se često zloupotrebljava. Inernet omogućava i kriminalcima i teroristima da lakše komuniciraju, a rizici su propaganda, pa sve do mogućih sajber napada na našu infrastrukturu“, rekao je Mektić.\nNa početku ekspertske radionice pod nazivom „Sloboda govora na internetu i suzbijanje nasilnog ekstremizma i radikalizacije koji vode do terorizma“ učesnicima se obratila predstavnica OEBS-a za slobodu medija Dunja Mijatović.\n„Vlada mora da se bori protiv ekstremizma kako bi zaštitila naše društvo, ali uz poštovanje slobode govora, koja je naše fundamentalno pravo. Sve restrikcije moraju biti u skladu sa vladavinom prava“, rekla je Mijatović.\nDunja Mijatović je kazala da je borba protiv ekstremizma veoma bitna, ali i „kompleksna i komplikovana tema“.\n„Ne živimo u idealnom svetu, ali ne smemo zaboraviti na osnovna prava“, rekla je ona, izražavajući zadovoljstvo zbog učešća na radionici i poželela uspešnu konferenciju.\nŠef Misije OEBS u BiH Džonatan Mur izjavio je da je borba protiv nasilnog ekstremizma veoma bitna tema i da svi imaju ulogu u toj borbi.\n„Veoma je važno pratiti situaciju na internetu i u kojoj meri je prisutna pretnja, ali u okviru ljudskih prava“, rekao je Mur.\nOn je rekao da je „svet bez interneta nezamisliv“, ali da nažalost globalnu mrežu koriste ekstremisti za propagandu, regrutovanje i radikalizaciju.\nDodao je da su na konferenciju u BiH došli gosti iz 17 zemalja.\nU Sarajevu je danas počela dvodnevna ekspertska radionica OEBS-a u cilju podizanja svesti i razgovora o merama za suzbijenje nasilnog ekstremizma i radikalizacije u virtuelnom prostoru, koje su u skladu s ljudskim pravima i zasnovane na vladavini prava.\nOEBS u saradnji sa zemljom domaćinom, Vladom Bosne i Hercegovine, organizuje ovaj dogadjaj kao nastavak prošlogodišnje radionice na istu temu, koja je održana 7. i 8. oktobra u Bukureštu, u vreme predsedavanja Srbije OEBS-u.


Angelos Vlahopulos stiže u Novi Beograd! - Vaterpolo vesti\nPočetna » Transferi » Angelos Vlahopulos stiže u Novi Beograd!\nAngelos Vlahopulos stiže u Novi Beograd!\nPrema pisanju grčkog portala aquafeed24.com, reprezentativac Grčke i bivši igrač Vuljagmenija, Olimpijakosa, Poslipa, Egera i Breše, 29-godišnji Angelos Vlahopulos, u narednoj sezoni će nositi kapicu Novog Beograda, koji je već dogovorio saradnju sa Radomirom Drašovićem i Duškom Pijetlovićem, dok je ovaj klub navodno zainteresovan i za Aleksandra Ivovića, Nikolu Jakšića i Dušana Mandića.\nGrčki golgeter je bio u pregovorima sa Olimpijakosom, čiju kapicu je nosio od 2013. do 2016. godine, ali je odlučio da karijeru nastavio u srpskom klubu koji će u narednim sezonama imati velike ambicije i koji će biti domaćin i učesnik finalnog turnira Lige šampiona 2022. i 2023. godine.\nOznakeAngelos Vlahopulos Transferi 2021 Vaterpolo klub Novi Beograd


Monet GSM | Digit Montenegro\nHome » Reference » Telekomunikacije » Monet GSM\nadmin 7 - 03 - 2013\nMonet GSM počeo je sa komercijalnim radom 1. jula 2000. godine. Pojavio se kao drugi operater mobilne telefonije u Crnoj Gori, četiri godine poslije već postojećeg. Isključivo svojim kvalitetom, Monet se izborio za svoje mjesto na relativno malom, ali zahtjevnom crnogorskom tržištu i presudno uticao na to da mobilno telefoniranje izađe iz zone luksuza malog broja privilegovanih.\nOd samog početka Monet ima visoke standarde koji se ostvaruju na svim nivoima i u tome leži njegov najveći kvalitet. Poslovna politika kompanije bazira se na principima profesionalne efikasnosti i top kvaliteta.\nDanas je Monet moderna kompanija sa 173 zaposlena. Signal 067 pokriva teritoriju na kojoj živi 99% stanovništva, imamo oko 1.500 prodajnih mjesta u Crnoj Gori. Kontinuirano širimo mrežu svojih roaming partnera širom svijeta.\nMonet je mreža koja prati svjetske trendove u svijetu mobilnih komunikacija i kontinuirano obezbjeđuje nove, napredne servise. U tom cilju Monet je investirao u nabavku moćnog HP EVA5000 Enterprise Virtual Array Storage sistema. Bekap sistema obavlja se pomoću HP Tape Library sistema, a cjelokupnim automatizovanim bekap procesom upravlja HP Data Protector softver.


Pokušao je lopatom da ubije NAJOTROVNIJU ZMIJU NA SVETU. Skupo ga je koštalo\nFoto: AllenMcC. / Wikipedia\nAustralijanac Dejvid Pit je preminuo nedelju dana nakon što ga je jedna od najotrovnijih zmija na svetu ugrizla u njegovoj kući na tropskom severoistoku zemlje, objavili su zvaničnici policije u utorak.\nPit (77) je bio u svom dnevnom boravku u gradu Kernsu kada ga je ugrizla zmija dok je pokušavao da je ubije lopatom.\nBolničari su ga reanimirali, dali mu protivotrov i u kritičnom stanju ga prebacili u bolnicu. Nekoliko dana je bio na intenzivnoj nezi, ali je u ponedeljak podlegao povredama.\nNavodno se radi o 1,5 metara dugom obalnom tajpanu, jednoj od najotrovnijih zmija na svetu čiji ugriz, zavisno od količine ubrizganog otrova i fizičkom stanju žrtve, može da ubije čoveka i za pola sata.\nAko se nakon ugriza ove zmije ne pruži medicinska pomoć, smrtnost kod ljudi iznosi 100 posto, kao i kod bliskog afričkog rođaka obalnog tajpana, crne mambe. Prema procenama naučnika, obalni tajpan ima dovoljno otrova da ubije čak 50 odraslih osoba.\nSmrtni slučajevi od ugriza zmije retki su u Australiji, uprkos tome što tamo živi 20 od 25 najopasnijih zmija otrovnica.\nMladić (23) je povlačio ribarsku mrežu kada ga je ujela MORSKA ZMIJA, nakon nekoliko minuta bio je MRTAV\nČlan "Pusi Rajota" se opravlja nakon navodnog trovanja i nalazi se pod zaštitom NEMAČKE POLICIJE\nMlada trudnica i njena beba UMRLE nakon ujeda zmije\nRazbesneo je Putina na Svetskom prvenstvu, a sada je POD SUMNJIVIM OKOLNOSTIMA završio u bolnici\nRuski supersonični bombarder "TU-22 M" srušio se na severozapadu Rusije i tom prilikom su dva člana posade poginula, a dva su povređena.\nPopularni američki pevač Kris Braun (29) priveden je danas u Parizu zbog sumnji za silovanje, javlja francuski "Figaro".\nAUSTRALIJA GORI Temperature i do 46 stepeni, petak bi mogao da bude NAJSOPASNIJI DAN\nHAOS U VARŠAVI Muškarac pokušao da probije kapiju palate PREDSEDNIKA POLJSKE\nPolicija u Varšavi uhapsila je muškarca koji je pokušao automobilom da probije kapiju palate predsednika Poljske, prenosi poljska agencija PAP.\nMISTERIOZNA SMRT MILIONERA Iznenada umro muž "najmoćnije žene Fejsbuka"\nAmerička Silicijumska dolina i čitav tehnološki sektor uzdrmala je vest o iznenadnoj smrti Dejva Goldberga, direktora kompanije "SurveyMonkey" i supruga glavne operativne direktorke Fejsubka Šeril Sandberg. Goldberg je imao 47 godina, a preminuo je u petak uveče, a još uvek nije objavljen uzrok smrti.\nAMERIČKA NUKLEARNA INDUSTRIJA DEGRADIRANA SAD potpuno zavisne od uvoza uranijuma\nSjedinjene Američke Države potpuno zavise od uvoza prirodnog uranijuma, jer je američka nuklearna industrija degradirana, najviše zahvaljujući ruskoj kompaniji "Rosatom". Amerika od 1995. godine uvozi iz Rusije "razblaženi" uranijum od koga pravi gorivo za nuklearne elektrane.\nPRE TAČNO 28 GODINA Ova beba danas je pravi srpski skandal-majstor koji se našao u ljubavnom trouglu\nŽIVOTNA ISPOVEST SUZANE MANČIĆ: Zbog mene su MUŠKARCI zaustavljali avione i hodali po krovovima


OI: Serena Vilijams uzela zlato, Šarapovoj preostalo srebro - Radio Slobodna Evropa\nPetak, 24. maj/svibanj 2013, 05:43 CET\nVijestiRaspored emisijaProgramiPodcastKako nas slušatiFrekvencije u BiHFrekvencije u SrbijiFrekvencije u Crnoj Gori Pojma nema, a svira Sjećanje na budućnost Protest prosvjetnih radnika u Sarajevu Sedmica u slikama: 12.- 18. maj 2013. Stranica TV LibertyRSE na YouTube-uFoto galerijeVideo Vijesti OI: Serena Vilijams uzela zlato, Šarapovoj preostalo srebro Printajte Veličina slova - + 04.08.2012 Amerikanka Serena Vilijams osvojila je danas zlatnu medalju na Olimpijskim igrama u Londonu, pošto je u finalu pojedinačne konkurencije ženskog teniskog turnira sa 2:0 u\nsetovima (6:0, 6:1) pobijedila Ruskinju Mariju Šarapovu.\nPrethodno je bronzu osvojila vodeća igračica na svetskoj rang listi Viktorija Azarenka iz Bjelorusije, koja je u meču za treće mjesto bila bolja od Marije Kirilenko iz Rusije.\nVilijamsovoj je ovo treća zlatna medalja na Olimpijskim igrama, pošto je 2000. godine u Sidneju i 2008. u Pekingu bila pobjednica u takmičenju parova.\nOna je tada igrala zajedno sa sestrom Venus, sa kojom učestvuje i u Londonu, gdje će igrati u polufinalu protiv Ruskinja Marije Kirilenko i Nađe Petrove.\nIzbor urednika Beograd i Priština Postignut načelni dogovor o primeni sporazuma iz Brisela Reakcije u Srbiji Sveti Njegoš po Amfilohiju Reakcije na Kosovu Srbija nema nadležnost nad Trepčom Bosna i Hercegovina FBiH u ćorsokaku: Opstrukcije, blokade i pad prihoda Crna Gora Godišnjica nezavisnosti: Nagomilani problemi i otrežnjenje NajčitanijeDa li je Beograd otpisao Dodika? (3187)Očekuje se otkrivanje masovnih grobnica u Srbiji (1155)Sveti Njegoš po Amfilohiju (1077)Zašto bebe u skoro svim zemljama svijeta kažu "mama" (1056) Lucić: Ko to kaže, ko to laže, Mala Azija je mala... (854) Brisel: Postignut načelni dogovor o primeni sporazuma, na potezu vlade (800) Reakcije na Kosovu: Srbija nema nadležnost nad Trepčom (784)Štiks: Subverzivne poruke iz Zagreba (726) Putovanje bh. građana u Hrvatsku: Biometrijski pasoš, lična karta ili viza (652)Lokalni izbori u Hrvatskoj: Zatvorena birališta (647)Najčešće poslanoSveti Njegoš po AmfilohijuSomun na godišnjicu prijema u UN: BiH nije dobila šansu da se razvija normalnoOčekuje se otkrivanje masovnih grobnica u Srbiji Pravoslavne crkve u borbi protiv modernizacije i sekularizacijeNajviše komentaraDa li je Beograd otpisao Dodika? (88)Skupština Vojvodine usvojila deklaraciju (25)Sveti Njegoš po Amfilohiju (23)Štiks: Subverzivne poruke iz Zagreba (13)Vestervele u Beogradu: Datum zavisi od implementacije sporazuma (10)Virus pasivnosti među mladima u BiH (10)FBiH u ćorsokaku: Opstrukcije, blokade i pad prihoda (10)Šaškor: Vlast slabija, opozicija jača (9)Brisel: Postignut načelni dogovor o primeni sporazuma, na potezu vlade (8)Bh. političari rekorderi u neradu i platama (7)Najgledanije Pojma nema, a svira Cetinje: „Marš protiv mafije – Marš za slobodu“ Sedmica u slikama: 12.- 18. maj 2013. SAD: 24 mrtvih u naletu tornada SAD: Desetine žrtava u naletu tornada Brutalno ubojstvo u Londonu Dvije škole, pamet jedna Minerali iz Trepče Sjećanje na budućnost Protest prosvjetnih radnika u Sarajevu Produkti i uslugePodkastRSSPretplataMobilni telefon RSE


O reviziji Akcionog plana za Poglavlje 23\nDrugi nacrt revidiranog Akcionog plana za Poglavlje 23 raspravljan je u Palata Srbija 25. februara. na sednici Radne grupa NKEU za Poglavlje 23 (oblast Borba protiv korupcije i pravosuđe). Na sednici su pored članova radne grupe, prisustvovali i predstavnici Ministarstva pravde, Ministarstva za evropske integracije, kao i predstavnici pregovaračkog tima. Sednicu je otvorila koordinatorka radne grupe za Poglavlje 23, Jovana Spremo, navodeći da je neophodno iscrpni proces revizije privesti kraju kako bismo mogli podrobnije da pratimo same reforme u okviru Poglavlja 23. Ispred TS, na ovom skupu su učestvovali Bojana Medenica i Nemanja Nenadić.\nČedomir Backović, šef radne grupe za Poglavlje 23 i pomoćnik ministra pravde, istakao je da je proces revizije u toku, da su izvršeni razgovori kako sa Evropskom komisijom, kao i radnom grupom NKEU, te da očekuje kvalitetan rezultat ovih pregovora. On je naveo da je Komisija prihvatila mnoge predloge, pa će i finalna sadržina dokumenta biti, kako tvrdi, zadovoljavajuća za sve aktere koji su učestvovali. Smatra da bi se konačno usvajanje revidiranog Akcionog plana moglo završiti pre održavanja parlamentarnih izbora, ali da će to zavisiti od pristizanja novih komentara od Evropske komisije.\nJugoslav Milačić, član Pregovaračkog tima za vođenje pregovora o pristupanju Republike Srbije EU i pomoćnik ministra za evropske integracije, naglasio je da će nakon konsultacija sa NKEU, nacrt Akcionog plana biti poslati Evropskoj komisiji na izjašnjavanje. Oblast vladavine prava je najznačajnija po njegovom mišljenju za ocenu da li je država učinila pomak u ovom segmentu.\nJovana Spremo, radni deo sednice otpočela je komentarima Evropske Komisije za deo koji se odnosi na borbu protiv korupcije:\n• na koji način će Akcioni plan za Poglavlje 23 da zameni prateći akcioni plan uz strategiju i kako će taj mehanizam funkcionisati;\n• pitanja u vezi sa funkcionisanjem antikoruptivnog mehanizma koordinacije, gde je neophodno je utvrditi ulogu kabineta premijera, Agencije za borbu protiv korupcije, Saveta za borbu protiv korupcije (naročito je za ovo telo nejasna uloga nedovoljno razrađen) i Ministarstvo pravde;\n• kada su u pitanju opšti komentari, najviše predloga bilo je u pogledu usklađivanja aktivnosti iz Poglavlja 23, koje se odnose na borbu protiv korupcije i aktivnosti borbe protiv organizovanog kriminala iz Poglavlja 24.\nOna je dodala da je predlog Komisije bio da se u finalnoj verziji dokumenta direktno povežu konkretne aktivnosti iz ova dva poglavlja.\nLazar Đurović, konsultant Ministarstva pravde za borbu protiv korupcije, naglasio je da u odnosu na važeći Akcioni plan postoji preko 20 novih aktivnosti u ovom potpoglavlju, ali da je smisao isti i da je najvažnije da se uklapaju sa prelaznim merilima. Novinu predstavljaju i procene uticaja za 7 ranjivih oblasti. On naglašava da, s obzirom na specifičnost svake od ranjivih oblasti, moraju da se rade posebne metodologije. Akcioni plan bi trebalo da zameni Nacionalnu strategiju, a ideja je da se donesu i sektorski planovi koji bi bili deo operativnog plana.\nNataša Dragojlović, koordinatorka Nacionalnog konventa o EU, ne vidi problem da se donese Nacionalna strategija kao jedan opšti akt, naravno nakon uraditi izrade procene uticaja prethodnog dokumenta. Nemanja Nenadić iz Transparentnosti Srbija, naglasio je da je izrada Nacionalne strategije takođe i politička poruka koju šaljemo u Evropu. Ako fokus stavimo isključivo na Akcioni plan, postojale bi oblasti koje bi možda ostale nepokriven i koje Evropska komisija na nivou akcionog plana nije predvidela za nas.\nĐurović je dodao i da koordinaciono telo u praksi nije ranije funkcionisalo. Novi koordinacioni mehanizam bi se sastojao od šefa kabineta vlade, ministra pravde, ministra unutrašnjih poslova, koje bi mogli zamenjivati državni sekretari. On smatra da bi i samim sastancima koji bi se održavali dva puta godišnje i pisanjem izveštaja došlo do boljitka. Promene su potrebne, jer Vlada nije u obavezi da usvoji mišljenje savetodavnog tela, kakav je Savet za borbu protiv korupcije.\nNenadić se u diskusiji osvrnuo i na pitanje kontrole aktivnosti, smatrajući da bi trebalo da postoje jasniji ciljevi kojima se teži. Kada je u pitanju sama represija korupcije, on naglašava da neke probleme koje imamo na nacionalnom nivou, koje Grupa država protiv korupcije (GRECO) i Konvencija Ujedinjenih nacija protiv korupcije (UNCAC) nisu prepoznali, navodeći kao primer to što pojedina krivična dela vezana za korupciju nisu jasno formulisala ili predviđena, nije predviđeno da li će se posebni javni tužioci baviti ovim krivičnim delima, kao ni posebne istražne tehnike vezane za ovu oblast. Smatra da bismo, ukoliko na nacionalnom nivou uočimo neke potrebe, mogli da ih ubacimo potrebe za izmenom zakonskog okvira u Akcioni plan, ne vezujući se samo za međunarodne preporuke.\nMajda Kršikapa, konsultantkinja Ministarstva pravde za deo o pravosuđu, mišljenja je da bi se mogla uraditi analiza Krivičnog zakonika u delu koji se odnosi na finansije i korupciju, što bi moglo biti posebna aktivnost. Na izmenu Krivičnog zakonika i Zakona o krivičnom postupku nadovezala se i predsednica Udruženja tužilaca Srbije, Lidija Komlen Nikolić, rekavši da se u okvirima Poglavlja 24 govorilo o ovim zakonima. Predložila je da se razmisli o telu koje bi se bavilo analitičkim aktivnostima kroz prikupljanje komentara članova NKEU kada je u pitanju sveobuhvatna izmena. Takođe, smatra da bi trebalo razmisliti i o drugim zakonima koji se bave tematikom borbe protiv korupcije, barem kada je u pitanju represivni deo, a ne isključivo KZ i ZKP-om.\nU završnom delu dogovoreno je da će radna grupa NKEU pripremiti pisani zbirni komentar na ovu verziju revidiranog Akcionog plana i isti dostaviti Ministarstvu pravde do 13. marta 2020. godine.\nPregovarački tim organizovaće zajednički sastanak sa radnim grupama Nacionalnog konventa o Evropskoj uniji za Poglavlja 23 i 24, na temu uvezivanja aktivnosti i potencijala za prihvatanje primene nove metodologije, o čemu Srbija tek treba da se izjasninakon Samita u maju 2020;\nUvezati konkretne aktivnosti iz oblasti Borba protiv korupcije u okviru Poglavlja 23 sa konkretnim aktivnostima oblasti Borba protiv organizovanog kriminala u okviru Poglavlja 24 – predlog da se napravi jasna tabela, poput uvezivanja Nacionlane strategije za razvoj pravosuđa i AP 23;\nRadna grupa NKEU priprema pisani zbirni komentar na ovu verziju revidiranog Akcionog plana i isti dostavlja Ministarstvu pravde do 13. marta 2020. godine.\nPreporuke iz dela Borba protiv korupcije:\nJoš jednom razmotriti aktivnost izrade Nacionalne strategije za borbu protiv korupcije, budući da iako su pojedini delovi obuhvaćeni AP 23, to bi trebalo da bude širi document od onoga što zahteva Evropska komisija, i jasna politička poruka opredeljenosti za borbu protiv korupcije;\nDetaljno razmotriti kako obezbediti efikasno funkcionisanje antikorupcijskog koordinacionog mehanizma, kako bi se izbegao scenario prethodnog mehanizma koji se skoro uopšte nije sastajao;\nU okviru prelaznog merila 2.2.8, potrebno je definisanje konkretnijih aktivnosti radi poboljšanja učinka Zakona o javnim nabavkama, odnosno radi smanjenja rizika od korupcije;\nUraditi detaljnu analizu potreba sveobuhvatne izmene Krivičnog zakonika i Zakona o krivičnom postupku, kako bi se izbegle parcijalne izmene i dopune koje u proseku imamo jednom godišnje i izazivaju dodatne probleme. U kontekstu represije korupcije pojedina krivična dela vezana za korupciju nisu jasno formulisala ili predviđena, nije predviđeno da li će se posebni javni tužioci baviti ovim krivičnim delima, kao ni posebne istražne tehnike vezane za ovu oblast.\nNapomena: u ovom tekstu je prenet (skraćeni) izveštaj koordinatora Radne grupe EU Konventa za Poglavlje 23, Komiteta pravnika za ljudska prava - YUCOM


Nastavljen je "crni niz" nesreća sa smrtnim ishodom na cestama u BiH!\nPolicija Brčko distrikta BiH dana 27.03.2017. godine oko 00,10 sati je obaviještena da se na magistralnom putu Brčko-Bijeljina u ulici Semberska u Brčkom, dogodila teška saobraćajna nezgoda u kojoj je učestvovalo jedno vozilo, koje je sletjelo u kanal pored puta - navedeno je iz MUP-a.\nOdmah po ovoj informaciji, na mjesto događaja izašli su policijski službenici koji su utvrdili da se radi o putničkom vozilu marke Golf, bosanskohercegovačkih registarskih oznaka, kojim je upravljao vozač sa inicijalima V.M. rođen 1987.godine iz Brčkog, koji je nakon nezgode, vozilom službe hitne pomoći prevezen u Medicinski centar u Brčkom. Isti je u Medicinskom\ncentru, a ispostavilo se da je riječ o Vukašinu Mitroviću (30), usljed zadobijenih povreda, preminuo.\n- Uviđajnim radnjama konstatovano je da se imenovani najvjerovatnije kretao iz pravca Bijeljine u pravcu Brčkogi i dolaskom u ulicu Semberska, isti je sletio sa puta u desni kanal nakon čega je prednjim dijelom vozila udario u betonski propust - navode iz policije.


Bektić: Neprihvatljive izmjene radnog zakonodavstva - Akta.ba\n24.07.2020. 13:28 / Izvor: Fena\nPredstavnici 16, odnosno 18 granskih sindikata Saveza samostalnih sindikata BiH smatraju neprihvatljivim bilo kakve izmjene Zakona o radu FBiH, a pogotovo njihovo vraćanje u redovnu parlamentarnu proceduru - izjavio je danas uime ovih sindikata Mevludin Bektić.\nNa današnjem sastanku u Sarajevu su, kako je dodao, konstatovali da nije primjereno u okolnostima epidemije Covida -19 uopšte predlagati, niti donositi izmjene radnog zakonodavstva.\nBektić je na konferenciji za novinare kazao da postoje turbulencije u Sindikatu, napominjući da je većina koja je okupljena oko ovih granskih sindikata, odlučna u svom stavu. Pojasnio je da oni nisu organizatori pretestne šetnje koja je iz Sindikata najavljena za ponedjeljak u Sarajevu.\nDodao je da će predstavnici granskih sindikata danas u nastavku sastanka razmatrati i odlučiti hoće li organizirati proteste na dan kada je zakazana sjednica u Federalnom parlamentu.\nZa sindikat su među ostalim, kako je kazao, sporni instituti koji su predviđeni, mogućnosti preraspodjele radnog vremena i umanjenja plate, a posebno izostanak socijalnog dijaloga. Bektić je naglasio da se o izmjenama radnog zakonodavstva treba razgovarati u kontekstu utvrđivanja, odnosno povećanja najniže plate u Federaciji BiH, kao i zakona o porezu na dohodak i doprinosima.\nBajro Melez iz Sindikata metalaca FBiH je kazao da izmjene i dopune Zakona o radu najviše idu na štetu radnika u realnom sektoru.\n"Posebno se to odnosi na metalce, hemičare, tekstilce, građevince", naveo je Melez.\nKada je riječ o nanižoj plati, kako je kazala Kata Iveljić iz Sindikata hemije i nemetala, na Ekonomsko-socijalnom vijeću je traženo da započnu pregovori u vezi opšteg kolektivnog ugovora, da se poveća najniža plata, pa da se tek onda može razgovarati o izmjenama zakona.\n"Međutim, prijedlog je bio 650 KM, a u to bi ušao prevoz i topli obrok o čemu smo posebno diskutovali sa poslodavcima postavljajući pitanje da li to znači da bi plata radnika ostala 406 KM. Dakle, najprije trebaju izmjene i dopune zakona o porezima, rasteretiti realni sektor, povećati najnižu platu i tek onda možemo razgovarati o Zakonu o radu", navela je Iveljić.\nizmjene radnog zakonodavstva


Sport – Страна 5 – Pljevaljske novine\nPočetna / Vijesti / Sport (strana 5)\nRudar savladao Kotor, Pljevlja bolja od Akademika\ndecembar 23, 2019\tSport 0\nI B liga za košarkaše Oba košarkaška kluba iz našeg grada proteklog vikenda upisala su pobjede u mečevima I B košarkaške lige, i tako ostala u trci za vrh tabele. Akademik-Pljevlja 76:83 (17:12, 22:20, 21:21, 16:30) Podgorica Sala Univerzitetskog sportskog i kulturnog centra. Gledalaca oko 30. Sudije: Karioina Radinović (Podgorica), Mihailo Krivokapić (Cetinje) i Vasilije Jovanović (Nikšić). AKDEMIK: Jovović, …\ndecembar 16, 2019\tSport 0\nParovi osmine finala lige šampiona određeni su danas na žrijebu u Nionu. Nokaut faza igra se 18. i 19. februara, odnosno 25. i 26, dok su revanši na programu 10. i 11. marta, odnosno 17. i 18. Parovi osmine finala LŠ Borusija – Pari Sen Žermen Real – Mančester Siti …\nU četvrtak 12. decembra 2019. godine u Sarajevu okupili su se klubovi koji predstavljaju lidere ženskog fudbala u regionu i zajedno postigli dogovor za pokretanje pilot projekta – Regionalna lige za fudbalerke. Inicijator projekta SFK Sarajevo 2000 u saradnji sa koordinatorom projekta Ružom Ilić i rukovodiocem projekta Tanjom Jakšić (UEFA consultantom) …\ndecembar 14, 2019\tSport 0\nJedan od najboljih mladih fudbalera (2005. godište) u našoj državi i kapiten pionirske ekipe FK Breznica, reprezentativac Crne Gore U15 Luka Lečić trenutno se nalazi u Beogradu i trenira sa pionirima Crvene Zvezde. Narednih dana se očekuje zvaničan potpis. U FK „Breznica“ se nadaju da će potpisom Lečića započeti uspješnu saradnju sa FK“ …\ndecembar 13, 2019\tSport 0\nOd kada je polovinom septembra krenula sa radom, školica sporta „ Sportino“ je okupila veliki broj mališana našeg grada, uzrasta od 4 do 10 godina. Školica je nastala kao rezultat ideje profesora fizičke kulture Ivana Šljivančanina i Radivoja Smolovića, da najmladjim sugrađanima ponude jedan novi okvir za zadovoljenje njihovih potreba …\nBudućnost je jesenji prvak. Podgoričani su naslov najboljeg u prvom dijelu sezone potvrdili sinoćnom pobjedom nad Rudarom – 2:0, u meču u kojem su otpor Pljevljaka slomili tek u poslednjih petnaestak minuta susreta. Kada je u pitanju susret, mora se reći da je ovo bila dobra fudbalska predstava, ali i pored trijumfa …\ndecembar 10, 2019\tSport 0\nNaredne godine Goran Cerović naći će se na startu zvanično fizički najteže trke na Svijetu, Taiwan COM Challenge 2020. Taiwanska trka planinskog izazova postala je jedna od najprestižnijih i najvećih dogadjaja u svijetu biciklizma. Trka je dugačka svega 105km ali konstantnog uspona sa startom u Qixingtanu prolazeći spektakularnom klisurom Taroko …\ndecembar 9, 2019\tSport 0\nU Pljevljima je 07. i 08. decembra 2019. godine, u organizaciji Fudbalskog kluba „Breznica“, a uz podršku Opštine Pljevlja i ambasade Sjedinjenih Američkih Država u Crnoj Gori, održan šesti Međunarodni turnir prijateljstva u malom fudbalu za žene „Pljevlja 2019“. Predsjednik Opštine Pljevlja Igor Golubović imao je čast da otvori turnir …


NOVA OPREMA KAO TALIJA – VATERPOLISTI BORCA U MOZZARTOVIM KAPICAMA NIŽU USPJEHE – Banjaluka24\nVaterpolo je sport koji je u jugoistočnoj Evropi oduvijek bio veoma popularan, a sve više djece želi da se oproba sa loptom u bazenu i u Republici Srpskoj.\nČak 150 mladih nada vrijedno trenira u VK Borac Banja Luka, koji je napravio sjajnu bazu igrača i ima sve takmičarske selekcije, čak i školicu za najmlađe od četiri do sedam godina. Kompanija Mozzart već godinama im pomaže da lakše ostvare sve ambicije, a ovoga puta stigla je pomoć u vidu donacije opreme.\n„Kod nas djeca treniraju od četvrte godine, a možemo da se pohvalimo da imamo sve selekcije do seniorske koja učestvuje u regionalnom takmičenju sa klubovima iz zemalja u našem okruženju. Svi, osim najmlađih iz školice, putuju i takmiče se, a najveći uspjesi su nam titule viceprvaka u kategorijama omladinaca i juniora“, kaže Davor Josipović, predsjednik Vaterpolo kluba Borac Banja Luka.\nU ovom uspješnom sportskom kolektivu ima i dosta djevojčica koje treniraju sa dječacima, a interesovanje je iz godine u godinu sve veće. Samim tim i Borac ima sve veće ambicije.\n„Uvijek želimo da idemo stepenik više, da zaigramo jače lige, napravimo još bolju finansijsku konstrukciju. Prethodnih godina smo napravili dobru bazu, a sada uz pomoć prijatelja kluba želimo da napravimo nove uspjehe. Mozzart je jedna od kompanija koja nas je najviše podržavala tokom prethodnih pet godina, na čemu smo veoma zahvalni. Uz takvu podršku, sigurni smo da će doći i još bolji rezultati“, naglašava Josipović.\nMladi asovi Borca vjeruju da će im nove kapice biti talične u predstojećim borbama, a iz Mozzarta poručuju da će uvijek sa zadovoljstvom podržati kolektive koji toliko dobro rade sa omladinom i prave od njih nove šampione.


O privrednoj saradnji i podršci na putu ka EU | Politika | DW | 16.11.2014\nO privrednoj saradnji i podršci na putu ka EU\nNemački vicekancelar i ministar privrede Zigmar Gabriel sa privrednom delegacijom stiže danas, 16. novembra u dvodnevnu posetu Srbiji. Podrška Srbiji na putu ka EU se nastavlja, poručio Gabriel uoči posete.\nCilj dvodnevne posete je, kako je saopštilo nemačko Ministarstvo privrede i energetike, da se Srbiji pruži podrška na njenom putu ka Evropskoj uniji, kao i da se unapredi bilateralno privredno partnerstvo. Zigmaru Gabielu će sutra domaćin biti predsednik vlade Republike Srbije Aleksandar Vučić.\nProgramom posete predviđena je sednica Poslovnog saveta Srbije i Nemačke u Palati Srbija, posle čega će biti upriličen susret premijera Vučića i vicekancelara Gabrijela. Potom će uslediti sastanak delegacija vlada Republike Srbije i Savezne Republike Nemačke, a Vučić i Gabrijel će se potom obratiti medijima.\n"Srbija je značajan partner Nemačke i nemačke privrede. Nemačko-srpski ekonomski odnosi su se uspešno razvijali proteklih deset godina", istakao je Gabrijel uoči posete i dodao da postoji veliki potencijal za njihovo unapređenje.\nPodrška na putu ka EU se nastavlja\nVicekancelar, njegove sijalice i minimalac\nNemački vicekancelar i ministar privrede Gabrijel stiže u dvodnevnu posetu Beogradu. Ovaj 55-godišnjak, decenijama posvećen socijaldemokratiji i svojoj stranci, teško da ima nove poruke za Srbiju.\n"Razgovaraću sa premijerom Vučićem o zajedničkim koracima kako bi ovaj potencijal obostrano još bolje bio iskorišćen. Radujem se što Srbija na putu ka Evropi tesno sarađuje sa nama. Mi ćemo i ubuduće podržavati Srbiju na ovom putu, kao i u neophodnim reformama", poručio je on. Gabrijel će se, prema saopštenju nemačkog ministarstva, sastati i sa Ružicom Ðinđić, udovicom ubijenog premijera Zorana Ðinđica.\nNemačka je, kako je podsetilo ministarstvo u Berlinu, jedan od najvažnijih ekonomskih partnera Srbije i najveći bilateralni donator, a obim trgovinske razmene je sa oko 2,8 milijardi evra 2013. godine dostigao novi rekord. Gotovo izjednačen trgovinski bilans pokazuje da Nemačka i Srbija imaju partnerstvo na ravnopravnim osnovama, zaključuje se u saopštenju nemačkog vicekancelara.\nKljučne reči Srbija, Zigmar Gabriel, Vučić. Nemačka, privreda, saradnja, ekonomija, politika\nTrajni link https://p.dw.com/p/1DoHJ


Milošević zove na Kup prijateljstva: „Dođite i uživajte u fudbalu!”\nPočetna stranicaFK PartizanMilošević zove na Kup prijateljstva: „Dođite i uživajte u fudbalu!”\nNa ovogodišnjem turniru učestvovaće 12 klubova, timovi će biti podeljeni u četiri grupe, a po dve prvoplasirane obezbediće plasman u četvrtfinale.\nTrener fudbalera Partizana i idejni tvorac Kupa prijateljstva Savo Milošević rekao je da mu je drago što je turnir i ove godine dobio veliku podršku ljubitelja fudbala širom regiona.\n„Zaista sam presrećan što ćemo i ove godine imati priliku da ugostimo veliki broj talentovanih igrača. Oni su najbolje što naš region ima i zato pozivam sve ljubitelje fudbala da dođu na Zlatibor od 4. do 9. juna, jer sam uveren da će moći da uživaju u veoma zanimljivom i kvalitetnom turniru”, rekao je Milošević.\n„Kup prijateljstva evropskih klubova je osnovan da omogući najtalentovanijim fudbalerima sa ovih prostora da se međusobno nadmeću, ali i da se druže, razmenjuju iskustva i stvore prijateljstva za čitav život. I zato sam ponosan na činjenicu da su klubovi širom regiona prihvatili da budu deo ovog projekta”, rekao je Milošević.\nA grupa: Crvena zvezda, Maribor, Željezničar.\nB grupa: Sarajevo, Vojvodina, Budućnost.\nC grupa: Dinamo, Olimpija, Vardar.


Druga strana svega u konkurenciji za LUX Film Prize « Media Kreativna Evropa\nNaslovna › Vesti › Druga strana svega u konkurenciji za LUX Film Prize\nDruga strana svega u konkurenciji za LUX Film Prize\nDokumentarni film Druga strana svega rediteljke Mile Turajlić svrstan je među tri najbolja filma u završnoj konkurenciji za Lux Film Prize Evropskog parlamenta, objavio je danas predsednik Evropskog parlamenta na pres-konferenciji tokom Dana autora (Giornate degli Autori) u Rimu.\nPo prvi put u poslednjih deset godina jedan dokumentarni film našao se među tri nominovana ostvarenja u trci za ovu prestižnu nagradu. Nagrada Lux postoji od 2007. i dodeljuje se svake godine najzapaženijem i najznačajnijem evropskom filmu koji zalazi u suštinu debate o Evropi danas. Od 10 filmova koji su zvanično nominovani i objavljeni na festivalu u Karlovim Varima početkom ovog meseca, izabrana su tri filma koji će kao finalisti za nagradu obići evropski kontinent. Dokumentarni film Mile Turajlić, zajedno sa druga dva filma koja su se ove godine našla u finalu, Woman at War reditelja Benedikta Erlingsona i Styx Volfganga Fišera, biće deo ovogodišnjeg programa Filmskog festivala u Veneciji koji se održava u septembru.\nNakon toga ova tri filma će biti prevedena na sva 24 evropska jezika i prikazana u 28 evropskih zemalja u okviru Lux Filmskih dana 2018 (LUX Film Days 2018). Uz svaki film biće pripremljen i pedagoški materijal koji će se deliti najmlađim gledaocima. Vrhunac ove turneje biće projekcija koja se održava u novembru u Briselu za poslanike Evropskog parlamenta, koji će takođe imati udela u glasanju za najbolji film.\nFilm „Druga strana svega” nastao je kao koprodukcija Srbije i Francuske, a ujedno je i prva koprodukcija HBO Europe sa Srbijom. Film je osvojio finansijsku podršku Filmskog centra Srbije i Ministarstva kulture Republike Srbije, francuskog fonda CNC-Aide aux cinémas du monde, kao i evropskog fonda Eurimages.\nOvo ostvarenje Mile Turajlić, autorke filma Cinema Komunisto, je do sada prikazano na oko šezdeset festivala širom sveta i osvojio je preko dvadeset nagrada. Nakon svetske premijere naMeđunarodnom filmskom festivalu u Torontu u septembru 2017. godine, osvojio je glavnu nagradu na najistaknutijem svetskom festivalu dokumentarnog filma – IDFA (Amsterdam). Domaća premijera filma bila je u novembru 2017. godine u okviru Festivala autorskog filma u Sava Centru pred 3500 gledalaca, a za nešto više od mesec dana oko 12000 gledalaca imalo je priliku da ga pogleda u okviru bioskopskog repertoara Kulturnog centra Beograda. Ove jeseni počinje bioskopska distribucija filma u Francuskoj i Nemačkoj. Rediteljka u svom filmu trasira priča o podeljenom stanu i zemlji progonjenoj duhovima prošlosti. Hronika nekoliko generacija jedne porodice u Srbiji prerasta u portret jedne aktivistkinje u vreme velikih previranja, preispitujući odgovornost svake generacije da se bori za svoju budućnost.


Inzko: Budžet na državnom nivou prioritet za zaustavljanje koronavirusa - Klix.ba\nPozdravlja saradnju Inzko: Budžet na državnom nivou prioritet za zaustavljanje koronavirusa\n23.3.2020. u 12:34\nVisoki predstavnik Valentin Inzko u potpunosti podržava koordinirane mjere koje su poduzele vlasti na različitim nivoima u BiH kako bi se suprotstavile pandemiji koronavirusa, saopćeno je iz OHR-a.\n"Ovi teški dani su pokazali da politički i institucionalni lideri mogu efikasno raditi zajedno za isti cilj. Nastavak tijesne suradnje i koordinacije te hitan fokus na ciljanim mjerama može osnažiti bosanskohercegovačke vlasti na svim nivoima da adekvatno odgovore na krizu i zaštite zdravlje stanovništva", navedeno je.\n"To bi otklonilo ograničenja svojstvena privremenom finansiranju, a koja mogu ozbiljno utjecati na sposobnost BiH da adekvatno odgovori na krizu zbog koronavirusa ili bilo koju drugu vanrednu situaciju s kojom se BiH može suočiti. Nepostojanje budžeta bi također utjecalo na sposobnost bh. institucija da provode svoje ustavne i zakonske obaveze, uključujući i organizaciju općinskih izbora u oktobru 2020., kao i mnoga druga značajna pitanja", dodao je Inzko.\nOn smatra da političari ni pod kojim okolnostima ne trebaju koristiti ovu krizu za promicanje drugih ciljeva.\n"Nadalje, jednostrane i nekoordinirane aktivnosti ne doprinose značajno borbi protiv koronavirusa. Štaviše, one odvlače pažnju i resurse iz drugih oblasti gdje bi njihovo prisustvo i pomoć bili od stvarne koristi građanima. Umjesto toga, lideri trebaju osigurati da se sve aktivnosti provode brzo, ali i transparentno, koordinirano i fokusirano na pomoć građanima ove zemlje", kazao je Inzko.\n"Bez sveobuhvatne suradnje svakog pojedinca, ovaj virus ne može biti stavljen pod kontrolu i prouzrokovat će dalju nesagledivu štetu. Umjesto toga, građani trebaju pokazati da su najbolji onda kada su suočeni s najvećim izazovima", zaključio je.\nVijeće za provedbu mira: BiH je potreban usklađeniji pristup za saniranje posljedica krize\nOHR Vladi FBiH: Zaustavljanje širenja zaraze i spašavanje života sada su prioriteti\n27.03.2020. u 20:58\nOHR: Podrška svim nivoima vlasti u prevenciji širenja virusa\n16.03.2020. u 20:12


Skoplje: Beograd povukao diplomate na konsultacije, policija povećava bezbednost ambasade - 21.08.2017, Sputnik Srbija\nSkoplje: Beograd povukao diplomate na konsultacije, policija povećava bezbednost ambasade\nMinistarstvo spoljnih poslova Makedonije saopštilo je da je dobilo notu od Ambasade Srbije u Skoplju kojom su obavešteni da je osoblje Ambasade pozvano na... 21.08.2017, Sputnik Srbija\n09:41 21.08.2017 (Osveženo: 03:44 26.08.2021)\nMinistarstvo spoljnih poslova Makedonije saopštilo je da je dobilo notu od Ambasade Srbije u Skoplju kojom su obavešteni da je osoblje Ambasade pozvano na konsultacije u Beograd. MUP Makedonije preduzima mere povećanog obezbeđenja zgrade Ambasade, javila je TV 24.\nMere za povećano obezbeđenje zgrade srpske Ambasade preduzete su u tom ministarstvu nakon što je dobijeno obaveštenje Ministarstva spoljnih poslova da je Beograd odlučio da diplomate povuče na hitne konsultacije.\n„Ministarstvo spoljnih poslova nije upoznato sa razlozima ove odluke i stoga uspostavlja komunikaciju sa MSP Srbije. U skladu sa relevantnim odredbama Bečke konvencije o diplomatskim odnosima institucije Republike Makedonije preuzimaju mere za zaštitu bezbednosti i integriteta Ambasade Srbije u Skoplju“, navodi se u saopštenju.\nMakedonska TV Telma je prethodno javila, pozivajući se na izvore iz makedonskog MSP, da su svi zaposleni u Ambasadi Srbije u Skoplju hitno su povučeni na konsultacije u Beograd.\nTelevizija navodi da nisu poznati razlozi za tu odluku, međutim, navodi i bi tim povodom danas mogao da se oglasi ministar spoljnih poslova Srbije Ivica Dačić.\nPrema saznanjima TV Telma, srpska ambasada je, pozivajući se na Ženevsku konvenciju, tražila od makedonskih vlasti da povećaju bezbednost u celom objektu ambasade u Skoplju.


Saopštenje povodom potpisivanja sporazuma u Vašingtonu – Pokret Slobodna Srbija\nBy admin September 5, 2020 February 20, 2021 Vesti\nJuče se odigrala pozorišna predstava, sa marionetskom ulogom Srbije u sklopu predizborne kampanje Američkog predsednika Donalda Trampa. U toj predstavi učestvovala je grupa lica iz Srbije, koja je neovlašćeno i protivustavno potpisala nekakav dokument-sporazum, oko nekih namera i aktivnosti. Ovaj čin, krunska je potvrda da u ovako teškom trenutku u Srbiji ne postoji ni Parlament, ni vlada, ni institucije, da nemamo ni diplomatiju, još manje demokratiju, ali zato u obilju imamo neprosvećenu diktaturu.\nUz sve uvažavanje dobrih namera SAD, skrećemo pažnju da ovaj čin nema nikakvu pravnu validnost, težinu, niti obaveznost, pa ni u stavkama koje su možda korisne za Srbiju. Legitimne odluke tek će donositi narod Srbije i nova demokratska vlast, koja će autokratski režim smeniti na poštenim i demokratskim izborima.\nToj novoj, oporavljenoj, Slobodnoj Srbiji, više neće biti potrebni međunarodni moderator, patroni i pregovarači, jer će imati kapacitet i znanje da se izbori sa korupcijom, bezakonjem i kriminalom u svim sferama. Slobodna Srbija biće sposobna da sama uredi svoj život na dobrobit građana Srbije, uz jasan i bezuslovan put u evropske integracije i sve dobrosusedske odnose u interesu svog naroda.


Petković: Na KiM sam hteo da idem da pomognem ugroženima - Kancelarija za Kosovo i Metohiju, Vlada Republike Srbije\nNaslovna » Aktuelno » Vesti »Petković: Na KiM sam hteo da idem da pomognem ugroženima\nPetković: Niko nas ne može sprečiti da pomognemo našem narodu, pomoć stigla na KiM\n15. januar 2021. Izbor: Tanjug\nMoja poseta Kosovu i Metohiji je bila najavlјena na vreme i u skladu sa svim sporazumima i procedurama, a razlog mog odlaska bio je da odnesem humanitarnu pomoć srpskim sredinama ugroženim poplavama, izjavio je danas direktor Kancelarije Vlade Srbije za Kosovo i Metohiju Vlade Srbije, Petar Petković. On je gostujući na RTS-u rekao da pošto Priština sve gleda kroz politiku i politički marketing, onemogućila mu je ulazak na KiM i time pokazala da joj život i bezbednost srpskih lјudi na KiM nije važan.\nPetković je zahvalio Evropskoj uniji na stavu, jer je rekla da je reč o kršenju sporazuma od strane Prištine, koja je zloupotrebila sporazum i ispolitizovala posetu koja je na vreme najavlјena.\n"Ja tamo nisam nameravao da idem da se bavim kampanjom i politikom, nego da pre svega posetim srpska domaćinstva ugrožena poplavama", rekao je Petković.\nNaveo je da je ugroženo više od 100 srpskih domaćinstava na KiM i da je najteže u Kosovskom pomoravlјu i centralnom Kosovu, Lepini, Gračanici, Babinom mostu, Plemetini i Kuzminu, jer su se izlile i Lab i Sitnica i Binačka morava.\nPetković je naglasio da to što on nije ušao na KiM ne znači da da ugroženim lјudima nije stigla i neće stići potrebna pomoć u vidu crpnih pumpi, vode, hrane, odeće,obuće.\n"Uvek ćemo pomoći našem narodu tamo kao što smo uvek i pomagali kada je bilo potrebno", istakao je direktor Kancelarije za KiM.\nIstakao je takođe da je Srbija za mir i dijalog i da on posetom nikako nije želeo da dodatno stvara tenzije koje su inače prisutne u Prištini zbog izbora 14. februara.\n"Nismo hteli da podižemo tenzije jer iz iskustva znamo da to uvek ide preko leđa srpskog naroda", istakao je Petković.\nOn je naveo i da danas Srpska lista treba da preda svoju listu i da očekuje da će ona ubedlјivo pobediti i osvojiti svih 10 od 10 poslanika predviđenih za srpsku zajednicu.\nDodao je da je Priština kada je odbila njegovu posetu navela i to što Srbija gradi stanove na KiM a da je on samo za Božić podelio 36 stanova koje je izgradila Vlada Srbije, da je juče podelјeno 20 a za mesec ili dva biće podelјeno još 50 stanova.\n"I u vreme korone smo uspeli da ostvarimo sve što smo zacrtali jer država Srbija ima novca da pomogne svom narodu na Kosovu i Metohiji", istakao je Petković.\nNaglasio je da Srbi na KiM treba da znaju da je država Srbija iza njih i da neće dozvoliti da budu ugroženi, a situacije, kao što je ova sa poplavama, su pokazale da Priština tada radi tako da i ne obraća pažnju na srpki narod na Kosovu i Metohiji.


Izvještaj Evropske komisije u brojkama – Institut alternativa\nInstitut alternativa » Bezbjednost i odbrana » Izvještaj Evropske komisije u brojkama\nObjavljeno 08. 10. 2014. 07. 03. 2018.\nIzvještaj Evropske komisije u brojkama\nU poređenju sa prošlom godinom, Crna Gora je zabilježila manji napredak u ključnom poglavlju za borbu protiv korupcije, dok u ukupno devet poglavlja pregovora sa Evropskom unijom (EU) nije napravljen značajniji pomak.\nNajnoviji izvještaj Evropske komisije o napretku upozorava da ovakvim tempom ispunjavanja uslova od strane EU, naročito kada su anti-korupcijske politike u pitanju, Crna Gora neće u skorijem periodu dostići neophodne standarde za članstvo.\n“Korupcija je i dalje zastupljena u mnogim oblastima i predstavlja ozbiljan problem, zahtijevajući efektivnu primjenu dubokih i dugotrajnih reformi”, piše u izvještaju, koji, ukupno posmatrano, borbu protiv korupcije ocjenjuje lošije nego prošlogodišnji izvještaj.\nNaime, dok je Evropska komisija 2013. godine prepoznala određeni napredak u okviru Poglavlja 23, u čijem su domenu pravosuđe i ljudska prava, ove godine taj napredak je ocijenjen kao “neujednačen”, uz ograničen napredak u oblasti antikorupcijskih politika i određeni napredak u reformi pravosuđa i zaštiti temeljnih prava.\nZanimljivo je da je, sveukupno, napredak Crne Gore ocijenjen bolje nego prošle godine, ali lošije nego 2012. godine, kada je naša zemlja otvorila pregovore sa EU.\nNaime, ukoliko se formulacije koje Evropska komisija koristi za ocjene po pojedinačnim poglavljima, a koje najčešće glase: “nema napretka”, “mali napredak”, “ograničeni napredak”, “dalji napredak”, “određeni napredak”, “napredak” i “dobar napredak”, prevedu u vrijednosti na skali od 0 do 6, broj pogavlja u kojima je ostvaren dobar, određeni i dalji napredak je veći ove godine.\nPri dodjeli vrijednosti ovim formulacijama, Insitut alternativa (IA) je imao u vidu skalu na osnovu koje Ministarstvo vanjskih poslova i evropskih integracija tumači ovakve ocjene Evropske komisije. Pri tome, nijesmo pravili razliku između stanja na terenu u svakoj od ovih oblasti, kao ni u odnosu na to da li su pojedina poglavlja otvorena ili ne.\nMeđutim, otvaranje poglavlja nužno ne znači snažniji napredak, kao što pokazuje slučaj sa najzahtjevnijim poglavljem 23, ali i poglavljem koje se bavi privrednim pravom. Iako je ovo poglavlje otvoreno u decembru 2013. godine, u okviru njega je i ove godine zabilježen mali napredak.\nNapominjemo i da drugu godinu zaredom, Crna Gora nije napravila napredak u poglavlju ribarstva. Tri godine uzastopno kaskamo i u zaštiti životne sredine, ostvarujući samo mali napredak u ovoj oblasti.\nU poređenju sa 2013. godinom, slabiji napredak je ostvaren i kada su u pitanju vanjski odnosi, slobodno kretanje radnika i javne nabavke.


Tekken 7: Sutra počinje 10. jubilarni MASTERCUP, najveći timski tekken turnir – RUR Esports\nHome - eSports - Tekken 7: Sutra počinje 10. jubilarni MASTERCUP, najveći timski tekken turnir\nBy Milozof 20/10/2018\nDok se regularni deo Tekken World Toura privodi kraju, pred nama je još veliki turnir iz Japana. U pitanju je favorit publike, MASTERCUP, kome je ovo jubilarno deseto izdanje.\nZa one koji nisu upućeni, MASTERCUP je japanski turnir timskog formata u kome igrači iz petočlanih timova igraju meč na jednu pobedu kako bi izbacili članove protivničkog tima. Sam turnir je single elimination formata, iako postoji i lucky losers pravilo, a kada se na to doda i prethodno pomenuti format, turniri u ovom serijalu važe za neke od najnepredvidljivih. Takođe, ovaj turnir okuplja najbolje igrače iz svih oblasti Japana te je posebno zanimljivo gledati regionalna rivalstva, ali i najbolje igrače iz Koreje i širom sveta. Upravo jedan od najboljih mečeva je odigran između timova ove dve zemlje u MASTERCUP 7 finalu.\nDa turnir zavređuje svake godine sve veću pažnju potvrđuje i obaranje rekorda po broju prijavljenih učesnika koji je postavljen prošle godine sa 1035 na preko 1200 igrača.\nOve godine, međutim, MASTERCUP 10 će biti dvodnevni događaj. Prvog dana, u subotu 20. oktobra, održaće se tradicionalni 5v5 turnir, dok će narednog dana da se održi MASTERCUP TRY turnir, solo turnir u kome će najbolji igrači da se bore za pro licencu.\nIspod možete videti vremenski raspored kao i ko će streamovati oba dana turnira, a ostavićemo vas i sa prošlogodišnjim finalom gde je tim predvođen Kagemaruom napravio možda i najveći preokret u istoriji serijala.\nMASTER CUP TRY\nSrbija ima predstavnika na Tekken Clash of the…\nPočele prijave za treće i finalne SESA Tekken…


RS protiv 'Dejtona dva'\nPolitika\t27.12.2017 01:00\nIdeja gradonačelnika Dejtona i kongresmena Majkla Tarnera, koji je zatražio prekrajanje mirovnog ugovora, lobistička je i usmerena na izazivanje krize u BiH, kažu zvaničnici RS\nPonovo je na važnom mestu javno pomenuta ideja neomiljena u Republici Srpskoj o takozvanom Dejtonu dva. Za razliku od dosadašnjih predlagača sličnih ideja, sa spiska političara uglavnom iz Sarajeva, ovog puta zagovornik prepravljanja međunarodnog ugovora iz Ohaja američki je kongresmen Majkl Tarner, koji takvu politiku u pismu sugeriše državnom sekretaru SAD Reksu Tilersonu.\nOvaj predlog za „Dejton dva” dolazi od bivšeg gradonačelnika tog mesta. Tarnera je na tu inicijativu, kako je naveo, motivisala „preka potreba da se Vašington okrene regionu Balkana i preuzme vodeću ulogu u procesu pomirenja”.\nZato je predložio potpisivanje „Dejtona dva”, procesa kojem bi, po njegovoj ideji, Amerika trebalo da bude domaćin. Tarner je naveo i ovo kao obrazloženje svoje ideje: „U decembru prošle godine Ustavni sud je izglasao da aktuelni Izborni zakon BiH nije u skladu s Ustavom u pogledu etničkih manjina. Parlament BiH mora brzo da osigura izmene tog zakona do izbora u oktobru 2018. godine.” Mogućnost da se i ovi izbori održe po postojećim rešenjima zabrinuli su američkog kongresmena iz Ohaja koji u tome vidi „neuspeh koji će sigurno izložiti opasnosti mir koji traje već više od dve decenije”.\nProsudivši verovatno da je reč o još jednoj u nizu neuspelih ideja, u Banjaluci se nisu preterano uzbudili. Ocenjuju da bi za BiH bilo bolje da se okrene unutrašnjem dogovoru bez učešća stranaca, nego što se predlaže „Dejton dva”.\nMilorad Dodik, predsednik RS, kaže da je pozadina ideje „lobistička”, pa ponavlja kako je za RS prihvatljiv okvir jedino izvorni Dejton, za koji smatra da je „narušen delovanjem visokih predstavnika”. I drugi zvaničnici iz Srpske slično reaguju, uz procenu da oni koji predlažu takva rešenja možda „žele da nastane kriza u BiH”, kako Tarnerov zahtev tumači Petar Đokić, predsednik Socijalističke partije RS.\nMoguće je da se razlog za ćutnju bošnjačkih političara, koji su za politiku „funkcionalne BiH” minulih godina predlagali nadogradnju Dejtona, krije u tome što se nekako namestilo da Tarnerova ideja dolazi u trenutku kada se pokušava razgovarati o izmenama Izbornog zakona, koji, pored ostalog, treba da obezbedi „ravnopravnost” Hrvatima iz BiH.\nHrvati iz BiH odnedavno su pojačali lobističke aktivnosti u Vašingtonu, otvarajući tamo svojevrsno predstavništvo. Bošnjaci, kao i predstavnici međunarodne zajednice, uočavaju potrebu da se promeni izborni zakon u BiH. Međutim, može se primetiti raskorak između hrvatskih zahteva i spremnosti na ustupke Bošnjaka, koji zahteve Hrvata čitaju kao nameru stvaranja preduslova za uspostavu trećeg, hrvatskog entiteta.\nO odnosu nove administracije SAD prema Dejtonskom sporazumu pre nekoliko dana je novinarima u Banjaluci govorio i Igor Crnadak, ministar spoljnih poslova BiH, koji je nedavno boravio u zvaničnoj poseti Vašingtonu, gde se sastao i sa novoimenovanim pomoćnikom američkog državnog sekretara Vesom Mičelom, kojeg je imenovala Trampova administracija.\nCrnadak je preneo utiske po kojima RS, kao ni bilo ko u BiH, nema razloga za zabrinutost zbog američke politike, navodeći kako je za „nas u Republici Srpskoj posebno važno to što zasigurno neće biti nikakvog zaokreta oko podrške Dejtonskom sporazumu”. On navodi da se nikakva nova konferencija ne sprema. Kaže da mu je u razgovoru s Mičelom potvrđeno da SAD „nastavljaju podršku Dejtonskom sporazumu i unutrašnjem dogovoru u BiH, kao i što skorijem članstvu BiH u EU”.


Uklanjanje pontona se nastavlja... - Stakleno Zvono e-TV magazin\nby Stakleno Zvono · August 27, 2009\nEkipe JKP “Vodovod i kanalizacija’’ iz Kragujevca, u protekle dve nedelje, uklonile su polovinu ribolovačkih platformi i mostića na vodi Gružanskog jezera, koji ih povezuju sa obalom. U ovom komunalnom preduzeću kažu da se akcija nastavlja sve dok ne budu uklonjeni svi objekti, kako bi akumulacija, sa koje se vodom snabdeva preko 300 hiljada potrošača u Šumadiji, bila zaštićena.\nZa dve nedelje uklonjena su 42 od ukupno 75 bespravno podignutih pontona i platform na vodi. Posao na uklanjanju obavile su ekipe kragujevačkog Vodovoda dok su trećinu takvih objekata sklonili sami vlasnici. Zamenik direktora JKP ‘’Vodovod i kanalizacija’’ Tomislav Vukadinović kaže da se akcija nastavlja kako bi se zaštitila akumulacija sa koje se vodom snabdeva preko 300 hiljada potrošača u Šumadiji.\nPošto su mnogi objekti na nepristupačnim terenim, njihovo uklanjanje trajaće još mesec dana, a u međuvremenu kako kaže Vukadinović očekujemo da ćemo od nadležnih institucija dobiti odgovarajuća rešenja kako bi uklonili pontone i oko uže zone sanitarne zaštite.\nAkciju uklanjanja pontona su podržali i sportski ribolovci ali pojedini vlasnici bespravno podignutih pontona i platformi podneli su krivične prijave protiv radnika kragujevačkog Vodovoda, koji su učestvovali u uklanjanju njihovih objekata.\nMi kao Vodovod nemamo zvanične podatke da postoje krivične prijave, kaže Vukadinović ali smatramo da sve radimo po zakonu.\nUkoliko ima takvih prijava nadležni organi, nada se on proceniće valjanost takvih krivičnih prijava.\nPored besrpavno podignutih pontona i platformi na vodi, Gružansku akumulaciju ugrožava i ne dozvoljena gradnja na obali jezera. U pojasu od 500 metara, koji predstavlju zonu sanitarne zaštite, nalaze se 72 zidana ili montažna objekta. Vodovod već 4 godine vodi sudski spor protiv investitora etno sela od 13 kuća na obali gružanske akumulacije.\nTags: eko vestiekologijaGruzansko jezeroKnicKragujevacSrbijavestiVodovod i kanalizacija\nČekajući vetar – Maslinova grana 2009\nNext story VELIKO ČIŠĆENJE U VRBASU\nPrevious story Novi silosi na TE Kostolac B


::: ekapija - Mlekaru u Subotici očekuje "vruća" investiciona sezona – u modernizaciju proizvodnih postrojenja tokom 2006. biće uloženo 7 mil EUR :::\nMlekaru u Subotici očekuje "vruća" investiciona sezona – u modernizaciju proizvodnih postrojenja tokom 2006. biće uloženo 7 mil EUR Utorak, 01. 08. 2006.|14:40 | Izvor: Dnevnik Subotička mlekara će tokom 2006. godine investirati oko 7 mil EUR u dva kapitalna projekta - prijem sirovog mleka i proizvodnju i nabavku opreme za feta sir.\nReč je o dosad najvećim sredstvima Investicionog fonda "Salford" koji je, nakon dokapitalizacije 2003. godine, kao većinski vlasnik uplatio 11,5 mil EUR u razvoj Mlekare.\nU novu proizvodnu liniju feta sira uloženo je više od 3 mil EUR, a prvi izlazak tog proizvoda na srpsko tržište očekuje se početkom oktobra.\nGeneralni direktor Mlekare Dušan Grujić kaže da je Mlekara tokom 2005. godine uvela HACCP, sistem za obezbeđenje kontrolisane proizvodnje, a sa završetkom investicije u proizvodnju feta sira, očekuje se dobijanje sertifikata BRC, kojim će biti omogućen izvoz u zemlje EU.\n"Mlekara Subotica" poništila 20.000 sopstvenih akcija\nKoja su mleka ispravna?


Oružano nasilje i javno zdravlje\nStručnjaci kažu da oružano nasilje prevazilazi pitanje zakona o oružju, i predstavlja ozbiljnu pretnju za javno zdravlje.\nBdenje i molitva za okončanje oružanog nasilja ispred gradske skupštine Los Andjelesa, 19. decembra 2012.\nProšlog meseca, pucnjava u osnovnoj školi u Konektikatu šokirala je zemlju i pokrenula oštru debatu o ustavnom pravu Amerikanaca da poseduju oružje. Ali, medicinski stručnjaci kažu da to pitanje prevazilazi zakone o oružju. Oni kažu da oružano nasilje u Sjedinjenim Državama predstavlja ozbiljnu pretnju za javno zdravlje. Ističe se da 28 žrtava napada u Konektikatu predstavlja otprilike polovinu broja smrtnih slučajeva povezanih sa oružjem prijavljenih svakog dana u Sjedinjenim Državama. Posle pucnjave u osnovnoj školi Sendi Huk u decembru, istraživanja su pokazala da većina Amerikanaca podržava strožije zakone za kontrolu oružja, ali da je ta većina samo neznatna. S obzirom na mogućnost usvajanja strožijih zakona, mnogi Amerikanci požurili su u prodavnice i na sajmove da kupe oružje i municiju.\nAdministracija predsednika Obame želi da promeni način na koji se oružje kupuje i prodaje. Specijalna provera kupaca oružja mogla bi da bude strožija, kapaciteti šaržera za municiju mogli bi da budu ograničeni, a poluautomatsko oružje zabranjeno. I dok brojni stručnjaci za javno zdravlje podržavaju strožije zakone o oružju, oni kažu da problem ne predstavlja samo posedovanje oružja. Sa Univerziteta Harvard, doktor Darijus Mozafarijan razgovarao je sa Glasom Amerike putem Skajpa.\n“Naš cilj bi trebalo da bude sprečavanje oružanog nasilja, umesto fokusa na posedovanje oružja".\nDoktor Mozafarijan veruje da se deo problema nalazi u brojnim scenama nasilja u video igama, filmovima i na televiziji, koje čak i mala deca mogu da gledaju.\n“Naša kultura glorifikuje oružano nasilje do nivoa, dubine i intenziteta, koji nikada nisu postojali u Sjedinjenim Državama.”\nSa skoro 300 miliona komada oružja u privatnom vlasništvu u Americi, oružano nasilje predstavlja realnu i stalnu opasnost. Prošle godine je zabeleženo više od 11 hiljada smrtnih slučajeva povezanih sa oružjem. Još 19 hiljada Amerikanaca je prošle godine izvršilo samoubistvo. Da bi se zaustavilo to nasilje, kaže doktor Mozafarijan, političari bi trebalo da se prisete kako se Amerika izborila sa drugim pretnjama zdravlju, kao što su pušenje i saobraćajne nesreće. Pušenje je zabranjeno na javnim mestima. Automobili sada imaju sigurnosne pojaseve i balone kako bi bili bezbedniji.\n“Možemo da proizvodimo bezbednije oružje sa automatskim sigurnosnim bravama, tako da može da ih koristi samo vlasnik. Mogli bismo da usvojimo pravila prema kojima se zahtevaju određeni bezbednosni uslovi za držanje oružja, na isti način na koji se deca vezuju u svojim sedištima kako bi automobili bili bezbedniji. Možemo da zahtevamo da oružje bude zaključano u neku vrstu sefova, kako deca ne bi mogla da ga se domognu.”\nRon Manderšid, specijalista za zdravo ponašanje, kaže da je potrebno mnogo više od novih zakona o oružju. “Ako to posmatrate kao pitanje javnog zdravlja, Centri za kontrolu bolesti mogli bi da urade studije o preovladivosti takvog oružja u zajednicama i korišćenju takvog oružja, kako bi se lakše borili sa problemom koji sada imamo.”\nMeđutim, Kongres je smanjio finansiranje federalnih zdravstvenih agencija za proučavanje oružanog nasilja. I to bi moglo da se promeni, kako bi se dobila bolja slika uzroka oružanog nasilja i načina njegovog sprečavanja.


beovizija 2020 finale bane mojicevic\n"OVOGODIŠNJE UČESNIKE NE DOŽIVLJAVAM KAO KONKURENCIJU" Bane Mojićević bez dlake na jeziku o Beoviziji (VIDEO)\nPevač Branislav Bane Mojićević jedan je od večerašnjih finalista Beovizije.\nBane Mojićević u finalu Beovizije\nBane je bez dlake na jeziku poručio da nikoga ne smatra konkurencijom, ali ne jer smatra da peva bolje od njih.\nKAKAV ŠOU NA SCENI Voditelji Beovizije na sceni zapevali VELIKI HIT, a Kosjerini se pomerila haljina i IZVIRILE SU ČARAPE SA PODVEZICAMA\nKIJA U FINALU BEOVIZIJE Golog stomaka, u patikama i sa ŠEŠIROM, svi je gledaju, a ona šokirala: "Možda se prijavim i ja sledeće godine!" (VIDEO)\nPONOVO RASPAMETILE Na sceni "Hurricane" pršte, a Neda Ukraden okružena zgodnim igračima: "Mislim da je VREME DA OVO RAZJASNIMO"\n- Ne doživljavam ovogodišnje učesnike kao konkurenciju, najiskrenije. Zato što želim da se prvenstveno dobro družimo i da svako ima vrhunski nastup, da pružimo ljudima đou program - poručio je pevač, a šta je još rekao pogledajte u videu na početku teksta.\n"KAJEM SE ŠTO NISAM ISKORISTIO SLAVU" Bane Mojićević je pobedio u "Zvezdama Granda", a sada poručuje: "Pitao sam se ko sam ja zapravo?"\n"STIŽU MI EKSPLICITNE PORUKE" Bane Mojićević progovorio o novoj devojci i o NAJVEĆEM PORAZU u životu


Funkcioner SDS-a Milovan Bjelica tvrdi da u zaključcima Narodne skupštine Republike Srpske nema ništa antidejtonsko niti antiustavno, te da je pomoćnik državnog sekretara SAD za Evropu i Evroaziju Metju Palmer izmanipulisan.\n"Uostalom, zar to nisu i zaključci Evropske komisije, da je neophodna reforma Ustavnog suda i odlazak stranaca", podsjetio je Bjelica.\n"Mi iz SDS-a, koji pamtimo udare na nas i vrijeme kada smo bili u očima SAD "prijetnja" i "opasnost" njihovim interesima, ne treba da se ponašamo onako kako su se ponašali prema nama ostali politički subjekti u Srpskoj već, naprotiv, da im pružimo podršku i razumijevanje", izjavio je Bjelica.\n"S jedne strane, to je pogubno prije svega po BiH u koju se tobož zaklinju, a sa druge strane to je nama poznata politika sa kojom umijemo i možemo da se nosimo, ukoliko je shvatimo ozbiljno i budemo principijelni", istakao je Bjelica.\nMilovan Bjelica Republika Srpska\nBjelica: Za 72 sata sanirane posljedice nastale snježnim nevremenom


Početna > Zdravstveni odsek > Centar za rehabilitaciju žrtava torture i traume > Specijalni programi > Implementacija Istambulskog protokola\nU 2006, IAN CRŽT postao je srpski partner u implementaciji internacionalnog projekta .\nProjekat prevencija kroz dokumentaciju se zasniva na dvogodišnjem pilot projektu, Projekat implementacije istambulskog projekta (IPIP1), koji su sproveli IRCT (link za IRCT) u saradnji sa Svetskom medicinskom asocijacijom (World Medical Association), Turskom fondacijom za ljudska prava (Human Rights Foundation Turkey), REDRESS -om i SAD lekari za ljudska prava (Physicians for Human Rights USA). Cilj je bio da se promoviše nacionalno prihvatanje i primetna implementacija Istambulskog projekta u pet pilot zemalja - Gruzija, Meksiko, Maroko, Šri Lanka i Uganda - i u skladu sa tim usvajanje fleksibilnog radnog okvira za korak-po-korak implementaciju na globalnom nivou. Na bazi rezultata i naučenih lekcija iz pilot projekta, IPIP2 ima za cilj da spoji postojeće inicijative iz pet pilot zemalja razvijajući aktivnosti za još pet zemalja - Ekvador, Egipat, Kenija, Filipini i Srbija.\nNovi projekat će se baviti velikom potrebom za širenjem znanja iz ove oblasti. Dalje, baviće se potrebom za razmenom znanja i podataka prikupljenih u rehabilitacionim centrima sa relevantnim zainteresovanim stranama. Ovaj cilj će biti postignut kroz brojne aktivnosti izgradnje kapaciteta i zastupanja uključujući: obuku oko 250 zdravstvenih i pravnih stručnjaka u oblasti sprovođenja zakona/zatvorskih sistema, forenzičkih institucija, komisija za ljudska prava itd; program i uspostavljanje nacionalnih resursa; senzitizacija novinara, političara i onih koji donose odluke; internship programi; prikupljanje materijala i vezano za uticaj rehabilitacije na prevenciju torture. Da bi se bilo koja od ovih aktivnosti odigrala na nacionalnom nivou, moraju se čvrsto obavezati nacionalne organizacije, agencije i institucije.\nPosle pripremne misije IRCT-a, IAN CRŽT je odabran da sprovodi lokalnu koordinaciju u Srbiji. Sa ovim kapacitetom, imaćemo središnu ulogu u psihološkoj adaptaciji Istambulskog protokola kao i ulogu centra za obuku.\nZa više informacija kontaktirajte Sandrinu Špeh Vujadinović


Aleksandar Pejović, glavni pregovarač i državni sekretar za evropske integracije\nGlavni pregovarač Aleksandar Pejović, saopštio je da je Crna Gora na dobrom putu da u narednim mjesecima otvori pregovore o drugom pregovaračkom poglavlju, kojim se svim građanima EU omogućava mnogo više od zapošljavanja i boravka na teritoriji druge države članice.\nCrna Gora bi u narednom periodu trebalo da radi na podizanju nivoa obrazovanja radnika ali i sprječavanju odliva kvalitetne radne snage, kako bi bila konkurentna na tržištu EU, zaključak je sa debate pregovaračkom poglavlju broj 2\nDirektor Zavoda za zapošljavanje, Vukica Jelić, kazala je da proces pristupanja EU, u okviru kojeg bi uskoro trebalo da počnu pregovori o drugom pregovaračkom poglavlju, odnosno slobodi kretanja radnika, istovremeno predstavlja šansu i izazov za Crnu Goru.\n“Moramo se pripremiti tako da ulazak u EU donese benefite za građane. Treba da uradimo sve neophodno da naše radnike pripremimo za veliko tržište EU, prije svega po pitanju znanja jezika, ali i da povedemo računa da se na taj način ne odlije kvalitetna radna snaga”, kazala je Jelić.\nGlavni pregovarač i državni sekretar za evropske integracije, Aleksandar Pejović, saopštio je da je Crna Gora na dobrom putu da u narednim mjesecima otvori pregovore o drugom pregovaračkom poglavlju, kojim se svim građanima EU omogućava mnogo više od zapošljavanja i boravka na teritoriji druge države članice.\n“Na taj način se omogućava zapošljavanje na teritoriji druge članice EU, korišćenje zdravstvenog, penzijskog i osiguranja u slučaju nezaposlenosti i prava na porodična davanja”, rekao je Pejović na debati koju je organizovala Kancelarija glavnog pregovarača za vođenje pregovora o pristupanju Crne Gore EU, u saradnji sa Ambasadom Velike Britanije i Britanskim savjetom u Crnoj Gori.\nSloboda kretanja radnika, kako je dodao, zabranjuje svaku diskriminaciju po osnovu državljanstva između radnika iz različitih država članica u pogledu zapošljavanja ili naknada za rad – rekao je Pejović.\nOn je saopštio da je EU osmislila dodatne mehanizme za lakše korišćenje mogućnosti zapošljavanja na teritoriji druge države članice, kao što je Eures, što je uticalo na smanjenje nezaposlenosti.\nAmbasador Velike Britanije u Podgorici, Ian Robert Whitting, kazao je da svaka zemlja članica ima različit pristup kada je riječ o slobodi kretanja radnika i ne sumnja da će to biti slučaj i sa Crnom Gorom.\n“Crna Gora već ima dosta iskustva u ovoj oblasti, s obzirom na kretanja radne snage u regionu. Migracije moraju biti u funkciji rada, ali u nekim državama postoji zabrinutost zbog eventualne zloupotrebe slobode kretanja radnika - kazao je Whitting.\nDirektor Direktorata za tržište rada i zapošljavanje pri Ministarstvu rada i socijalnog staranja, Arijana Nikolić Vučinić, saopštila je da se poglavljem o slobodnom kretanju radnika definiše i sistem socijalne sigurnosti, koji u Crnoj Gori trenutno funkcioniše na bazi 25 sporazuma sa drugim državama, ali i zdravstvena zaštita zaposlenih.


Faktor | Vučić: O teritorijalnom integritetu Bosne i Hercegovine i Ukrajine se sladostrasno govori\nAleksandar Vučić i Christine Lambrecht\n05.05.2022. / 15:48\nSrbijanski predsednik Aleksandar Vučić izjavio je danas da se "tako sladostrasno" kako se sada govori o teritorijalnom integritetu Bosne i Hercegovine i Ukrajine, nije govorilo o teritorijalnom integritetu Srbije 1999. godine i naglasio da tada nikoga nije interesovao teritorijalni integritet Srbije, već je pogažen na najbrutalniji način, da bi se izdvojila jedna teritorija iz suverene, međunarodno priznate i nezavisne Srbije.\n- Svi kojima su puna usta teritorijalnog integriteta danas, drže nam predavanja kako treba da zaboravimo na Rezoluciju 1244 i poredak Ujedinjenih nacija - rekao je Vučić na konferenciji za novinare nakon sastanka sa nemačkom ministricom odbrane Christine Lambrecht.\nVučić je istakao da će Srbija čuvati mir i stabilnost u regionu, da je to njena politika i trajno opredjeljenje, i da je pružio "sve lične i političke garancije Srbije da će se tako ponašati".\nRekao je da tokom razgovora sa Lambrecht nije koristio priliku da govori loše o nekima u regionu "jer to Srbija ne radi".\n- Ja sam više od 6.000 puta javno govorio o teritorijalnom integritetu i Bosne i Hercegovine i Republike Srpske u okviru Bosne i Hercegovine, i poštovanju Dejtonskog mirovnog sporazuma, i bez obzira na to, bar 10.000 tekstova je izašlo o tome kako to nije istina i kako se samo čeka trenutak napada iz Srbije, i takve gluposti više ne mogu čak ni da objašnjavam ili komentarišem - rekao je Vučić.\nVučić je istakao da je sa Lambrecht postigao saglasnost po pitanju političke i pravne prirode sukoba u Ukrajini.\nIstakao je da mu je Lambrecht na izuzetno učtiv način prenijela zahtjeve Njemačke i Evropske unije oko ponašanja Srbije u budućnosti.\nGovoreći o dijalogu sa Prištinom, Vučić je rekao da je "važno da razgovaramo, budemo fer, pošteni i iskreni jedni prema drugima, pa makar se i svađali" jer se tako razgovara u demokratskom duhu.\nLambrecht je rekla da se Evropa suočava sa ratom koji je bio nezamisliv "pogotovo u ovom regionu gdje svi ljudi znaju šta znače strahote i kakve posljedice ima".\nIstakla je da je Putinov napadački rat pokazao koliko je važno da se oni koji se zalažu za iste vrijednosti - mir, slobodu i teritorijalni integritet - pojasne koliko su spremni da snose posljedice zbog zalaganja za te vrijednosti.\nDodala je da je Njemačka pozdravila to što se Srbija jasno pozicionirala u Ujedinjenim nacijama u odnosu na te vrijednosti.\n- Bilo mi je zadovoljstvo da sam čula jasnu izjavu kada je reč o teritorijalnom integritetu Bosne i Hercegovine koji Srbija jasno podržava. Za BiH je važno da može da se pouzda u to, i da sve težnje ka stabilizaciji u BiH također imaju podršku - rekla je Lambrecht.\nChristine LambrechtAleksandar Vučić\nRodbina ih ostavila i napustila zemlju: Djeca s posebnim potrebama odbačena u ukrajinskim domovima


Evo ko je i gde otpuštao radnike tokom vanrednog stanja - Biznis Telegraf.rs\nZahtevi su podneti odeljenjima i odsecima inspekcije rada u Кraljevu, Кragujevcu, Кruševcu, Nišu, Vranju, Pirotu, Кikindi, Novom Sadu, Pančevu, Prokuplju, Smederevu, Beogradu.\nU izvršenim inspekcijskim nadzorima po prijavama zaposlenih u kojima je navedeno da im je za vreme vanrednog stanja poslodavac otkazao ugovor o radu, u većini slučajeva utvrđeno je da je zaposlenima prestao radni odnos na određeno vreme istekom perioda za koji je zasnovan zaključenim ugovorom o radu na određeno vreme.\nPodsetimo, od 23. marta, od kada je omogućeno prijavljivanje na evidenciju NSZ elektronskim putem, zaključno sa poslednjim danom marta, toj službi prijavilo se 2.045 građana, kažu u Ministarstvu rada i NSZ. Od novoprijavljenih u martu, koji su na evidenciju Nacionalne službe za zapošljavanja prijavili nakon prestanka radnog odnosa ili radnog angažovanja najveći broj je iz trgovine i ugostiteljstva.\nIz Nacionalne službe za zapošljavanje navode da su omogućili da sva lica ostvare svoja prava u skladu sa Zakonom o zapošljavanju i osiguranju za slučaj nezaposlenosti. Takođe navode da će i dalje sprovoditi mere aktivne politike zapošljavanja i pružati podršku, kako tražiocima zaposlenja, tako i poslodavcima.\nUkoliko želite da vratite radnika na posao, evo šta treba od papira.


LUKA PETROVIĆ - SDS dokazao da ne želi braniti interese Srpske | Trebinje Live\nLUKA PETROVIĆ - SDS dokazao da ne želi braniti interese Srpske\nGeneralni sekretar SNSD-a Luka Petrović smatra da je SDS u potpunosti dokazao nepostojanje želje da učestvuju u odbrani interesa Republike Srpske i njenih građana.\n"To su dokazali juče na konferenciji za novinare kada su po ko zna koji put manifestovali punu spremnost da učestvuju u pokušajima ponižavanja Srpske i njenih institucija", rekao je Petrović.\nOn je podsjetio da je predsjednik SDS-a Mladen Bosić 29. novembra prošle godine, sa ostalim predsjednicima političkih stranaka, potpisao obavezujuću izjavu u kojoj je navedeno da će, ukoliko u roku od 120 dana ne bude usvojen novi zakon o Ustavnom sudu BiH, političke stranke iz Srpske razmotriti da li će učestvovati u radu institucija BiH, saopšteno je iz SNSD-a.\n"U izjavi je navedeno i da će Narodna skupština Republike Srpske donijeti odluku o raspisivanju referenduma na kojem će narod odlučiti da li prihvata odluku Ustavnog suda BiH o ukidanju Dana Republike", dodao je Petrović.\nOn tvrdi da je Bosić juče direktno rekao da ništa od navedenog SDS ne planira uraditi.\n"Zbog toga ga pozivam da javnosti u Srpskoj odgovori - da li je razlog za nepristajanje da učestvuje u odbrani Srpske njegova plata od osam hiljada KM i da li je strah od gubitka takve plate i fotelje bitnija od očuvanja autonomije Republike i interesa svih njenih građana", upitao je Petrović.\nOn je upitao Bosića i šta je značio njegov potpis na zajedničkoj izjavi političkih lidera iz Srpske i kako da mu u budućnosti bilo ko bilo šta vjeruje, kada je u stanju pogaziti datu riječ i stavljeni potpis na dokument od suštinskog značaja za budućnost Republike Srpske.\n"Da li ga je bar malo sramota kada referendum o Danu Republike Srpske dovodi u vezu sa predstojećim lokalnim izborima i da li za njega postoji bilo šta što je iznad njegovih sopstvenih i isključivih uskostranačkih interesa", upitao je Petrović.\nS obzirom na to, kaže Petrović, da konstantno govori o ugroženosti građana Republike Srpske, ali i da je jedan od lidera vlasti u zajedničkim institucijama BiH, šta je uradio da na bilo koji način poboljša život građana Srpske?\n"Da li su on i njegovi koalicioni partneri učinili išta za građane Srpske, osim što su na njihov račun primali basnoslovne plate i putovali po svijetu bez ikakvih ostvarenih rezultata? Da li uopšte shvataju da blokiranjem da se Republici Srpskoj uplati dio novca od duga koji Rusija ima prema BiH, rade direktno protiv svih građana Srpske", upitao je Petrović.\nOn pita da li Bosić i njegovi koalicioni partneri uopšte shvataju da blokiranjem da se Srpskoj uplati dio novca koji joj pripada od prihoda od dobiti pri Centralnoj banci BiH, a pristajanjem da se od tog novca osnuje nova i neustavna agencija na nivou BiH, rade direktno protiv svih građana Srpske?\n"Da li su on i njegovi koalicioni partneri spremni blokirati svaki napredak Republike Srpske i boljitak za njene građane, samo kako bi pokušali izliječiti svoje frustracije izazvane činjenicom da deset godina nisu u stanju pobijediti na izborima", dodao je Petrović.\nOn je ponovio da bi SDS i ostale opozicione stranke iz Srpske u zajedničkim institucijama BiH trebalo da djeluju u korist Republike Srpske, a ne na način da zloupotrebom tih institucija čine sve da je oslabe, podebljaju svoje džepove i ojačaju BiH, navodi se u saopštenju.\n"Ukoliko to ne shvate i ne počnu djelovati u korist Republike Srpske, SNSD i građani Srpske će biti prinuđeni da ih tretiraju u skladu sa njihovim ponašanjem - kao apsolutne izdajnike", zaključio je Petrović.


Juniori RK "Vitez" poraženi od Rudara, seniori narednog vikenda u Derventi - Vitez.info\nJuniori RK “Vitez” poraženi od Rudara, seniori narednog vikenda u Derventi\nProteklog vikenda u Vitezu je odigrano 2. kolo juniorskog ragbi prvenstva BiH, u kome su se sastali Vitez i Rudar iz Zenice. Iako se igralo u Vitezu juniori Rudara bili su domaćini, te su zasluženo slavili rezultatom 42:14.\nUtakmica je otvorena dobrom igrom obje momčadi, “rudari” su dugo lomili odličnu obranu Vitežana koja se u ovom uzrastu, juniora do 18 godina, ponovno natječe nakon nekoliko godina pauze. Iskustvo i uigranost ekipe Rudara dovelo je do vodstva koje je na poluvremenu bilo 15:0. U drugom poluvremenu napadalo se na obje strane, tako da su poene davali i jedna i druga momčad, da bi na kraju rezultat bio 42:14 za Rudar.\nUtakmicu je odlično sudio Albin Isaković iz Zenice, a treneri obje ekipe, Dado Vrebac (Vitez) i Radenko Pirgić (Rudar), mogu biti zadovoljni prikazanim.\nNarednoga vikenda nastavlja se seniorsko ragbi prvenstvo BiH, četvrtim kolom u kome seniori Viteza gostuju u Derventi kod kombinirane ekipe TRK/Gladijator. Treneri/igrači Ivan Vrebac i Boris Petrović na raspolaganju imaju devetnaest igrača, uglavnom mlađih (juniora) koje će voditi na tu utakmicu.


Matić: Deca i mladi da se ne upuštaju u igre izazova – NovostiDana.rs\nDržavni sekretar u Ministarstvu trgovine, turizma i telekomunikacija Tatjana Matić rekla je danas da Nacionalnom kontakt centru za bezbednost dece na internetu do sada nije upućena nijedna prijava koja se tiče navodne igre na društvenim mrežama pod nazivom „Izazov 48 sati“, saopštilo je to ministarstvo.\nPrema navodima u medijima i statusima na internetu, ta „igra“ podrazumeva da se deca takmiče u tome ko će duže i uspešnije da se krije od roditelja.\nMatić je, kako se navodi, upozorila na oprez prilikom „aktivnosti na društvenim mrežama“, iako o takvim slučajevima ne postoje zvanični podaci.\n„Svaka vrsta komunikacije sa nepoznatim osobama i prihvatanja zahteva sa nepoznatih adresa i naloga smatra se rizičnim ponašanjem na internetu i može imati ozbiljne posledice“, rekla je ona.\nDodala je da je deci i mladima potrebno ukazati da se ne upuštaju u takozvane „igre izazova“.\nMatićeva je podsetila da svi gradjani mogu dobiti savete ili prijaviti svaku vrstu zloupotrebe novih tehnologija Nacionalnom kontakt centru za bezbednost dece na internetu na broj telefona 19833, putem portala i društvenih grupa pametnoibezbedno.gov.rs, ili na mejl bit@mtt.gov.rs.


► Putin: Srbija će biti obezbedjena gasom\n"Mi smo danas razgovarali o povećanju isporuka gasa u Srbiju", rekao je Putin u Sočijunakon razgovora sa srpskim predsednikom Aleksandrom Vučićem kome je čestitao rast ekonomije.\n"Možemo li bez ukrajinskog tranzita da obezbedimo veće količine gasa, to je pitanje koje razmatramo", rekao je.\nRekao je da deo gasovoda od Bugarske do granice sa Mađarskom "skoro gotov", da je već 90 odsto cevi postavljeno, i da je pitanje pumpnih stanica skoro rešeno, odnosno, da je to "pitanje nekoliko nedelja".\nPutin je naveo i da Bugarska "namerno odugovlači realizaciju projekta na svojoj teritoriji" pod spoljnjim pritiskom.\n"Ako Bugarska neće, naći ćemo druge puteve za realizaciju naših mogućnosti u Evropi.", kazao je on.


Kalifornijski Federalni apelacioni sud presudio je da je administracija američkog predsednika Donalda Trampa obavezna da deci migrantima smeštenim u pritvornim centrima obezbedi odgovarajuću hranu, vodu i osnovne higijenske uslove.\nTročlano sudsko veće presudilo je u San Francisku da je Trampova administracija prekršila sporazum iz 1997. godine kojim se od vlade traži obezbeđivanje sigurnih i čistih objekata.\nTokom procesa pravni zastupnik vlade je tvrdio da sporazumom nije predviđeno da se četkica za zube i sapun daju deci tokom kratkog boravka u pritvoru.\nNevladina organizacija Hjuman rajts voč (Human rights watch) je u junu posetila jedan od pritvornih centara u američkoj državi Teksas i u izveštaju zabeležila da je najmanje 250 dece držano u lošim uslovima u ljudima pretpraniom objektu. Bez dušeka, dovoljno hrane i vode, navela je u izveštaju ta humanitarna organizacija.\nTokom boravka u pritvornim centrima u Novom Meksiku i Teksasu preminulo je dvoje dece. U junu su se otac i ćerka iz El Salvadora utopili u reci Rio Grande pokušavajući iz Meksika da uđu u SAD.\nU Sjedinjenim Državama mesecima se vodi polemika o uslovima u kojima borave migranti, uključujući i decu, koji iz država Centralne Amerike dolaze u SAD - čekajući da se reše njihovi slučajevi i bude im odobren ili odbijen ulazak u zemlju.


Smanjena referentna kamatna stopa – Ozon Media\nSremska Mitrovica – Izvršni odbor Narodne banke Srbije odlučio je juče da referentnu kamatnu stopu smanji sa 9,75 na 9,5 odsto, posle razmatranja aktuelnih ekonomskih kretanja i procena za naredni period.\nInflacija je nastavila da pada i krajem 2011. godine je bila nešto niža od očekivanja NBS, uglavnom zbog jednokratnih metodoloških efekata u obračunu cena voća i povrća, saopštila je centralna banka.\nOčekujemo dalji pad inflacije uz mogućnost da se ona nađe ispod donje granice dozvoljenog odstupanja od cilja krajem prvog tromesečja ove godine.\nDeo ovog pada biće privremenog karaktera i rezultat, pored već pomenutog, i drugih efekata poput administrativnog ograničenja trgovačkih marži i takozvanog baznog efekta visokih mesečnih stopa inflacije s početka prethodne godine.\nS obzirom na to, očekujemo da će se inflacija stabilizovati oko cilja u trećem tromesečju ove godine, navela je NBS.\nImajući u vidu ovakvo kretanje inflacije, kao i pojačanu fiskalnu i finansijsku neizvesnost na globalnom nivou, pre svega zbog još uvek nerešene krize u zoni evra, Izvršni odbor je doneo odluku o daljem smanjenju referentne kamatne stope.\nKretanje referentne kamatne stope u narednom periodu će i dalje u najvećoj meri zavisiti od ostvarivanja rizika u međunarodnom okruženju i u oblasti fiskalne politike, i njihovog uticaja na inflaciju.\nReferentna kamatna stopa ima ulogu signalizirajuće , kao i polazne stope, pošto se visina osnovnih kamatnih stopa na novčanom tržištu utvrđuje prema njenoj visini.\nTo je stopa po kojoj NBS prodaje blagajničke zapise poslovnim bankama uz obavezu da će ih otkupiti za 14 dana.\nNaredna sednica Izvršnog odbora na kojoj će se doneti odluka o referentnoj kamatnoj stopi biće održana 9. februara.\nNova poskupljenja u februaru\nDve nove fabrike u Sremskoj Mitrovici\n16.09.2010. Ozon Komentari su isključeni na Dve nove fabrike u Sremskoj Mitrovici\nNa treningu preminuo mladi fudbaler „Obilića“ iz Kukujevaca\n19.02.2020. Ozon Komentari su isključeni na Na treningu preminuo mladi fudbaler „Obilića“ iz Kukujevaca


BalkanMagazin :: Mihajlović: Za obnovljive izvore energije još pet milijardi evra\nsreda, 15. septembar 2021 13:47\nMinistarka rudarstva i energetike Zorana Mihajlović rekla je danas da je 2021. godina u kojoj je Srbija krenula u proces energetske tranzicije. Na konferenciji posvećenoj obnovljivim izvorima energije resorna ministarka je takođe istakla da je vrednost projekata novog investicionog ciklusa 17 milijardi evra, od čega će najmanje pet milijardi biti uloženo u obnovljive izvore energije. (Foto: Shutterstock)\nNa konferenciji o obnovljivim izvorima energije (OIE), ministarka rudarstva i energetike Zorana Mihajlović je istakla da je dekarbonizacija i zelena energetika generacijsko pitanje i da je u procesu energetske tranzicije neophodno zajedničko delovanje, navodi se u saopštenju resornog ministarstva.\n„Pokrenuli smo kroz zakonski okvir proces energetske tranzicije. Moramo da budemo brzi i efikasni kada je u pitanju dekarbonizacija, bez obzira na otpore koje osećamo. Sve priče koje čujemo, da ukoliko budemo imali više obnovljivih izvora energije, više solarnih i vetroelekrana, da to znači nestabilnost energetskog sistema, nije tačno. Sve što čujemo da ćemo tako morati da uvozimo električnu energiju, nije tačno“, naglasila je ministarka.\nEnergetska tranzicija je novi model rasta, jedna nova industrijska revolucija.\n(Izvor: Ministarstvo rudarstva i energetike)\nIstakla je i da je novim zakonskim okvirom postavljen temelj za sprovođenje nove energetske politike koja donosi drugačiji strukturni privredni rast i razvoj.\nResorna ministarka je najavila da će Srbija u narednom periodu graditi solarne elektrane, zatim vetroelektrane i velike reverzibilne hidroelektrane.\n"To je ono što očekujemo da radimo u narednom periodu, prvo ćemo raditi projektno-tehničku dokumentaciju da bismo 2022. ili 2023. počeli da gradimo i ove elektrane", rekla je Mihajlović.\nSmatra da građani moraju da budu uključeni u ovaj proces i da znaju šta je to zelena energija, kao i i da ministarstvo na tome stalno radi.\nSrbija može da bude važan faktor u trgovini električnom energijom u ovom delu Evrope,\nako razvija kapacitete obnovljive energije. (Izvor: Pixabay)\nPrema rečima resorne ministarke, pitanje dekarbonizacije je pitanje zdravlja i životne sredine i ljudi, ona je i potencijal i mogućnosti koje pruža su gotovo nemerljive.\n“To je i novi model rasta, jedna nova industrijska revolucija. Govorim o novim investicijama, novim zelenim radnim mestima“, poručila je Mihajlović.\nMinistarka je podsetila da su u pripremi podzakonska akta i strateška dokumenta kojima će biti određen put kojim Srbija treba da ide u narednim decenijama u energetici.\n„Naš cilj je da, uz konsenzus sa građanima Srbije, do 2040. godine imamo najmanje 40 odsto energije dobijene iz obnovljivih izvora energije, a do 2050. i više od 50 odsto” rekla je Mihajlović iznevši očekivanje da će i emisije štetnih gasova tokom naredne decenije pratiti prosek u Evropskoj uniji.\nNovi plan i strategija razvoja energetike\nTokom sastanka sa regionalnim direktorom Svetske banke za infrastrukturu za Evropu i centralnu Aziju, Čarlsom Kormijerom, otvorena su pitanja reformi u energetskom sektoru, energetskoj tranziciji i novim projektima sa Svetskom bankom.\nMinistarka Mihajlović je naglasila da je u pripremi integrisani nacionalni klimatski i energetski plan i nova strategija razvoja energetike, kojima će se odrediti dalji razvoj energetskog sektora.\n”Srbija je ove godine krenula u energetsku tranziciju, u kojoj će tri glavna izazova za nas biti povećanje energetske efikasnosti, korišćenje potencijala obnovljivih izvora energije i postepeno smanjivanje učešća energije proizvedene iz uglja. Doneli smo novi zakonodavni okvir, izrađuju se podzakonski akti i otpočeli smo pripremu integrisanog nacionalnog klimatskog i energetskog plana i nove strategije razvoja energetike, kojima ćemo odrediti scenarije za dalji razvoj energetskog sektora”, navela je Mihajlovićeva.\nUkazano na dobru saradnju sa Svetskom bankom u pogledu sprovedenih reformi u oblasti građevinarstva, uvođenju e-dozvole i realizaciji infrastrukturnih projekata, uz očekivanje da će se ona nastaviti i u resoru rudarstva i energetike.\nKormijer je istakao da je Svetska banka spremna da pruži podršku aktivnostima Ministarstva, naročito u vezi sa procesom dekarbonizacije, i naglasio važnost opredeljenja za uključivanje građana u proces energetske tranzicije i saradnju sa civilnim društvom.


HUMANITARNA AKCIJA AMBASADE KINE I HUAWEIJA:Sebija Izetbegović: Više od 120 pacijenata bez uputnice i čekanja obavilo preventivne preglede na KCUS-u – Balkan Breaking News\nHUMANITARNA AKCIJA AMBASADE KINE I HUAWEIJA:Sebija Izetbegović: Više od 120 pacijenata bez uputnice i čekanja obavilo preventivne preglede na KCUS-u\nU planu je da se napravi klinička studija koja će se odnositi na parametre zdravstvenog stanja građana treće životne dobi na jednom lokalitetu (Opština Centar).\nPotvrdila je to generalna direktorica KCUS-a Sebija Izetbegović navodeći da se pregled sastoji od elementarnih labaratorijskih nalaza urina, krvi, krvnog pritiska , kao i pregled oka zbog prevencije katarakte, koja nastaje u trećoj životnoj dobi.\n– Odlučili smo se za populaciju iznad 65 godina, jer smo smatrali da tim sugrađanima trebamo pomoći na način da napravimo akciju u kojoj neće imati potrebu da odu na primarni nivo zdravstvene zaštite i da traže uputnicu i čekaju u redu – kazala je Izetbegović.\nRiječ je o pilot projektu koji će se nastaviti provoditi u Kantonu Sarajevo u cilju da se građanima omogući dostupnost zdravstvene zaštite.\n– S tim bi onda krenuli prema Zavodu za javno zdravstvo i kantonalnom ministarstvu zdravstva za eventualne programe za sve ostale opštine da vidimo šta je građanima najpotrebnije – istakla je Izetbegović.\nAmbasadorica Kine u BiH Chen Bo smatra da su stariji ljudi kategorija koja zahtijeva posebno njegu i pažnju društva, te je kineska ambasada organizirajući ovu akciju željela uraditi nešto za njih.\nPregledani pacijenti izrazili su zahvalnost Kliničkom centru i Ambasadi Kine u BiH što su imali priliku bez uputnice i dugih čekanja obaviti opšte preglede.\nNEZAVISNI ODBOR U SLUŽBI POLITIKE BiH:Kako ne raditi ništa i imati platu 1.175 KM mjesečno\nBAKIR I SDA SPROVODE U DJELO: Alija Izetbegović i Haris Silajdžić potpisali deklaraciju o podjeli BiH na tri etničke republike jos 1993\nNevjerovatno bjekstvo od boraca ID u Libiji\n21/08/2016 21/08/2016 312


Dobojski Info - DOBOJ: Od ponedjeljka ponovo putnički saobraćaj\nnedelja, 31 maj 2020 15:04\nŽeljeznice Republike Srpske /ŽRS/ od sutra ponovo uspostavljaju saobraćaj putničkih vozova, uz sprovođenje mjera zaštite.\nIz ŽRS-a su naveli da do daljeg neće saobraćati putnički brzi vozovi na relaciji Sarajevo-Bihać-Sarajevo i Sarajevo-Banjaluka-Sarajevo, kao i lokalni putnički đački vozovi Doboj-Petrovo Novo-Doboj.\nO početku njihovog saobraćanja javnost će biti blagovremeno informisana, napomenuli su iz ŽRS-a.\nMjere zaštite koje su obavezne da se sprovedu s ciljem smanjenja rizika od širenja virusa korona odnose se na obavezu dezinfekcije obuće i ruku pri ulasku u prostore željezničkih stanica i čekaonica, kao i upotrebu maski za lice željezničkog osoblja i putnika.\nObavezno je i fizičko rastojanje između osoba od najmanje jedan metar, a ulazak u vozove uz obavezno poštovanje svih ovih uputstava je na jedna vrata.\nPrilikom rasporeda putnika u vozovima neophodna fizička distanca je upotreba svakog drugog sjedišta u kupeima.\nIz ŽRS-a su najavili da će svakodnevno vršiti čišćenje, provjetravanje i dezinfekciju svih putničkih vozova, kao i staničnih objekata.\n“`ŽRS` poziva putnike da poštuju propisane mjere da bi svi korisnici željezničkog saobraćaja bili sigurni i zaštićeni tokom putovanja”, navodi se u saopštenju.\nViše iz ove kategorije « DOBOJ: U ponedjeljak protesti u gradskom parku DOBOJ: Kršenje zakona u Željeznicama RS (VIDEO) »